text:
Ezera 1
Endagaano Enkadde nʼEndagaano Empya
Kuulo Ayamba Abawaŋŋanguse okuddayo
1 (A)Awo mu mwaka ogw’olubereberye ogw’obufuzi bwa Kuulo kabaka wa Buperusi, ekigambo Mukama kye yayogerera mu Yeremiya ne kituukirira, Mukama n’akoma ku mutima gwa Kuulo kabaka w’e Buperusi okulangirira mu bwakabaka bwe bwonna, n’okukiteeka mu buwandiike nti,
2 (B)“Bw’ati bw’ayogera Kuulo[a] kabaka w’e Buperusi nti,
“ ‘Obwakabaka bwonna obw’omu nsi Mukama Katonda w’eggulu abumpadde, era annonze okumuzimbira yeekaalu e Yerusaalemi mu Yuda. 3 Omuntu yenna mu mmwe abantu be, Katonda we abeere naye, agende e Yerusaalemi mu Yuda addaabirize yeekaalu ya Mukama, Katonda wa Isirayiri, Katonda ali mu Yerusaalemi. 4 (C)Na buli Muyisirayiri eyasigalawo gy’ali, abantu abo baabeeramu, banaamuwa ffeeza ne zaabu, n’ebintu n’ebisolo ebirundibwa, obutasaako ebiweebwayo bye bawaayo ku bwabwe ebya yeekaalu ya Katonda eri mu Yerusaalemi.’ ”
5 (D)Awo abakulu b’ennyumba za Yuda ne Benyamini, ne bakabona, n’Abaleevi, na buli muntu Katonda gwe yakubiriza, ne beeteekateeka okwambuka okugenda okuddaabiriza yeekaalu ya Mukama eri mu Yerusaalemi[b]. 6 Baliraanwa baabwe bonna ne babawa ebintu ebya ffeeza ne zaabu, n’ebintu ebirala n’ebisolo ebirundibwa, n’ebirabo eby’omuwendo omungi, okwo nga kwe kuli ebiweebwayo bye baawaayo nga beeyagalidde. 7 (E)Ebintu ebyali mu yeekaalu ya Mukama, Nebukadduneeza bye yanyaga mu Yerusaalemi n’abiteeka mu ssabo lya bakatonda be, Kabaka Kuulo, n’abiggyayo. 8 (F)Kuulo kabaka w’e Buperusi n’abikwasa Misuledasi omuwanika, eyabikwasa Sesubazzali omulangira wa Yuda.
9 Guno gwe gwali omuwendo gwabyo:
11 Byonna awamu ebintu ebya zaabu ne ffeeza byali enkumi ttaano mu ebikumi bina (5,400).
Sesubazzali n’agenda nabyo byonna e Yerusaalemi okuva e Babulooni mu buwaŋŋanguse.
Bayibuli Entukuvu, Endagaano Enkadde nʼEndagaano Empya Copyright © 1984, 1986, 1993, 2014 by Biblica, Inc.® Tuweereddwa olukusa okuva mu Biblica, Inc.® Olukusa lwonna mu nsi yonna lusigalidde mu Biblica, Inc. Luganda Contemporary Bible Copyright © 1984, 1986, 1993, 2014 by Biblica, Inc.® Used by permission of Biblica, Inc.® All rights reserved worldwide.


c: text/html

text:
1 Ebyomumirembe 8
Endagaano Enkadde nʼEndagaano Empya
Ekika kya Benyamini
8 (A)Benyamini n’azaala Bera, era oyo ye yali omubereberye,
Asuberi nga ye wookubiri, Akala nga ye wookusatu;
2 Noka nga wakuna, ne Lafa nga ye wookutaano.
3 (B)Batabani ba Bera baali
Addali, ne Gera, ne Abikudi, 4 (C)ne Abisuwa, ne Naamani, ne Akowa 5 ne Gera, ne Sefufani ne Kulamu.
6 (D)Bazzukulu ba Ekudi mutabani wa Gera baali bakulu b’enda z’abo abaabeeranga mu Geba nga baabatwala e Manakasi nga basibe era be bano:
7 Naamani, ne Akiya, ne Gera eyabakulembera nga bagenda mu buwaŋŋanguse, ate nga ye kitaawe wa Uzza ne Akikudi.
8 Sakalayimu n’azaala abaana abalala mu nsi y’e Mowaabu, ng’amaze okugoba abakyala be ababiri, Kusimu ne Baala. 9 Kodesi yamuzaalira Yokabu, ne Zibiya, ne Mesa, ne Malukamu, 10 ne Yewuzi, ne Sakiya, ne Miruma, era bano be baali abakulu b’enda za bajjajjaabwe. 11 Kusimu yamuzaalira Abitubu ne Erupaali.
12 (E)Batabani ba Erupaali baali
Eberi, ne Misamu, ne Semedi, eyazimba Ono ne Loodi n’ebibuga ebibyetoolodde, 13 (F)Beriya, ne Sema abakulu b’enda z’abo abaabeeranga e Ayalooni, era be baagoba abaabeeranga mu Gaasi.
14 Abaana abalala baali Akiyo, ne Sasaki, ne Yeremosi, 15 ne Zebadiya, ne Aladi, ne Ederi 16 ne Mikayiri, ne Isupa, ne Yoka,
17 ne Zebadiya, ne Mesullamu, ne Kizuki, ne Keberi, 18 ne Isumerayi, ne Izuliya, ne Yobabu.
19 Batabani ba Simeeyi baali Yakimu, ne Zikuli, ne Zabudi, 20 ne Eryenayi, ne Ziresayi, ne Eryeri, 21 ne Adaaya, ne Beraya, ne Simulasi.
22 Batabani ba Sasaki baali Isupani, ne Eberi, ne Eryeri, 23 ne Abudoni, ne Zikuli, ne Kanani, 24 ne Kananiya, ne Eramu, ne Anusosiya, 25 Sasaki ne Ifudeya ne Penueri.
26 Batabani ba Yerokamu baali Samuserayi, ne Sekaliya, ne Asaliya, 27 ne Yaalesiya, ne Eriya, ne Zikuli.
28 Bano wammanga be baali abakulu b’enda, abaami, nga bwe bayogerwako mu nnyiriri zaabwe, era baabeeranga mu Yerusaalemi.
29 (G)Yeyeri omukulembeze we Gibyoni yabeeranga Gibyoni,
ne mukyala we ye yali Maaka. 30 Mutabani we omuggulanda yali Abudoni, ne Zuuli n’amuddirira, ne Kiisi n’amuddako, ne Baali, ne Nadabu, 31 ne Gedoli, ne Akiyo, ne Zekeeri 32 ne Mikuloosi n’azaala Simeeyi. Nabo baabeeranga kumpi ne baganda baabwe mu Yerusaalemi.
33 (H)Neeri n’azaala Kiisi, ne Kiisi n’azaala Sawulo, ne Sawulo n’azaala Yonasaani, ne Malukisuwa, ne Abinadaabu ne Esubaali.
34 (I)Mutabani wa Yonasaani yali
Meribubaali, ye Mefibosesi, eyazaala Mikka.
35 Batabani ba Mikka baali
Pisoni, ne Mereki, ne Taleya ne Akazi.
36 Akazi n’azaala Yekoyaada, Yekoyaada n’azaala Alemesi, ne Azumavesi, ne Zimuli, ne Zimuli n’azaala Moza. 37 Moza n’azaala Bineya, Bineya n’azaala Lafa, ne Ereyaasa ne Azeri.
38 Azeri yazaala abaana aboobulenzi mukaaga, nga be ba
Azulikamu, ne Bokeru, ne Isimayiri, ne Seyaliya, ne Obadiya ne Kanani.
39 Batabani ba muganda we Eseki baali
Ulamu omubereberye, ne Yewusi nga ye owookubiri ne Erifereti nga ye wookusatu. 40 (J)Batabani ba Ulamu baali basajja bazira era nga b’amaanyi, nga balasi ba busaale, nga n’abaana n’abazzukulu bangi ddala.
Bonna awamu baali kikumi mu ataano. Abo bonna baali bazzukulu ba Benyamini.
Bayibuli Entukuvu, Endagaano Enkadde nʼEndagaano Empya Copyright © 1984, 1986, 1993, 2014 by Biblica, Inc.® Tuweereddwa olukusa okuva mu Biblica, Inc.® Olukusa lwonna mu nsi yonna lusigalidde mu Biblica, Inc. Luganda Contemporary Bible Copyright © 1984, 1986, 1993, 2014 by Biblica, Inc.® Used by permission of Biblica, Inc.® All rights reserved worldwide.

robotstxt: allowed

filter: keep


text:
Gavument etangaziza nti enguudo Uganda zegenda okusaasaanyako ensimbi okuzimba mu ggwanga lya DR Congo egenda kuzisaamu ensimbi eziweze ebitundu 20% ku muwendo gwensimbi ezigenda okukola project yonna eyokukola enguudo zino.
Gyebuvuddeko parliament yayisa ensimbi obuwumbi 220 mu mbalirira eyenyongereza okuzimba enguudo mu ggwanga lya DR congo nga ensimbi zino zigenda kuva kweezo gavument zeteekateka okwewola okuziba ebitali ebiri mu mbalirira yomwaka gwebyensimbi 2020/2021 olwemisolo egyeveera.
Wabula gavument okuzimba enguudo mu DR Congo nga ezaawano ziri bubi nnyo, kyaanyiza bannansi bangi nga nababaka ba palament kwobatadde yadde bebaaziyisa.
Minister webyentambula nenguudo Gen Katumba Wamala agambye nti abantu ensonga ya gavument okuzimba enguudo mu DR Congo baagifuna bubi,gavument ssi yegenda okusasula ensimbi zonna ezenguudo zino, wabula egenda kukwaasizaako DR Congo nensimbi ebitundu 20% endala DR congo yeeba ezisasula ezisigadde.
Minister Katumba wamala asinzidde mu kakiiko ka palament akalondoola ebyenguudo nebyentambula ababaka mwebasinzidde okumuteeka kunninga okutangaaza ku nteekateeka yokuzimba enguudo mu DR congo, naagamba nti enguudo zino abakulembeze bamawanga 2 bakaanya mu mwaka 2019 okukola enguudo zino okunyweeza ebyokusubuliragana wakati wensi ebbiri.
Okusinziiira ku Gen Katumba Wamala Uganda yanyigirizibwa nnyo , Rwanda bweyagalawo ensala emaali yabannayuganda yayononekera ku nsalo songa akatale Uganda keefuna mu Rwanda katono nnyo, naagamba nti Uganda bwekwaasizaako DR Congo enguudo zomu Congo nezikolwa Uganda yaggya okusinga okufunamu kubanga akatale ke DR congo kanene ddala.
Bwatereddwa kunninga okunyonyola ku biwulirwa nti kampuni yakuno eya Dott Services yegenda okuzimba enguudo zino, minister Katumba akkiriza nti kituufu wabula ejja kukolera wamu ne kampuni endala.
James Baba omubaka wa palament akikikirira Koboko County wabula yewuunyiza ku bosobozi bwa kampuni eno eya Dott Service gyagambye nti terina busobozi olwenguudo zeze eweebwa wano munda mu ggwanga neremererwa okuzikola oluusi nekola gaddibe ngalye.
Minister Katumba mukwanukula agambye kampuni eno ejja kukolera wamu ne kampuni endala.
Ye omubaka wa James Waluswaaka memba ku kakiiko kano atadde minisita kunninga atangaaze engeri palament evunanyizibwa ku kulondoola ensaasaanya yensimbi zomuwi womusolo gyegenda okulondoolamu enguuzo ezigenda okuzimbibwa ate mu ggwanga eddala, songa zisaasaanyiziddwa ensimbi zabannayuganda.
Minister Katumba mukwanukula bano, agambye nti amawanga gombi abiri gagenda kutondawo akakiiko akawamu, akanakwasaganya projects zino, abanaava mu Uganda bebagya okutegezanga palament ensonga ezikwaata ku projects eno.


text:
Amawulire
Abasomesa basabiddwa okuyimiriza akeediimo
Ivan Ssenabulya
June 14th, 2022
Bya Juliet Nalwooga,
Minisita owebyenjigiriza ebisokerwako Joyce Moriku Kaducu asabye abasomesa wansi wekibiina ekibagatta ekya Uganda National Teachers’ Union (UNATU) okuyimiriza akediimo kaabwe baddeyo ku mirimu.
Bwabadde ayogerera mu kutongoza ebikujjuko byekitongole kya National Curriculum Development Centre (NCDC) ekibaga ebisomesebwa ebyemyaka 50 minisita agambye nti akediimo kagenda kugotaanya okutekesa mu nkola curriculum empya.
Asabye abasomesa okutukirira minisitule yebyobulamu okwetaba mu nteseganya.
Wiiki ewedde, abasomesa baalangirira okuteeka wansi ebikola, wiiki eno nga banenya gavumenti obutatukiriza bweyamu bweyakola okubongeza omusaala.
Entujjo, y’emikolo gy’ekitongole kya NCD yakuberawo mu March womwaka 2023.


text:
Omuwendo gw’abantu abateekateeka okugenda okukola hijja gwakubeera mutono,okugerageranya n’emyaka egyayita ng’ekirwadde ki Covid 19 tekinabalukawo.
Bannauganda abasiramu bamaze emyaka 2, nga tebatuukiriza mpagi eno ey’okikola hijja, olwe kirwadde kya COVID 19 ekyabalukawo mu 2020,era nga abamu baali bamalirizza okusasula ensimbi zabwe mu kiseera ekyo.
Mu kulwanyisa ekirwadde kya Covid 19 obutasaasaana nnyo, Saudi Arabia yalagidde ekibiina ekivunanyizibwa ku balamazi abava mu mawanga agenjawulo okukendeeza ku balamazi abanakola hijja omwaka guno, n’ebitundu 30 ku kikumi.
Uganda bulijjo etera okutwala abalamazi abali wakati w’e 1,300 ne 1,500.
Ku mulundi guno omuwendo ogwo gwakukendeerera ddala n’ebitundu 30 ku kikumi.
Akulira ekibiina kya Uganda Bureau of Hajji affairs Sheikh Zakaria alabudde bonna abateekateeka okukola Hijja okwewandiisa mu budde n’okusasula, era nasaba ebibiina ebibatwala okwongera okubalambika ku nkola z’omwewala Covid 19.
Okulama e Mecca okukola hijjay’empagi ey’okutaano ey’obuyisiraamu.
Empagi endala kuliko okukkirizza Allah nómubakawe Muhammad Swalalahu-Aleyihi Wassalama.
Okusaala esswala 5 buli lunaku.
Okuutoola zakah mu maali yo.
Okusiiba omwezi omutukuvu ogwa Ramadhan


text:
Ebizimbe okugenda okubeera Kkooti ensukkulumu nejulirwamu ebibadde biteekeddwa okumalirizibwa mu June omwaka guno 2022, bijulidde kumalirizibwa mu November omwaka guno.
Eddimu ly’okuzimba kkooti zino lyagyibwako engalo ku nkomerero ya 2019 , wabula kwatataganyizibwa ekirwadde ki Covid 19.
Ebizimbe bino bisangibwa ku kkooti enkulu mu Kampala.
Bigenda kubaako emyaliriro 7 buli kimu. Kuliko office z’abalamuzi eziyitibwa Chambers, kkooti ez’olukale, gym abalamuzi nabakozi mu ssiga eddamuzi gyebanakoleranga Dduyiro ne woteeri.
Ebizimbe bino byakuwemmenta obuwumbi bwa shilling obukunukkiriza mu 64.
Birina parking ya mmotoka 226.
Permanent Secretary mu ssiga eddamuzi Pius Bigirimaana alambudde ebizimbe bino, n’agamba nti singa binaaba biwedde, byakutaasa ensimbi obuwumbi bwa shilling 6 buli mwaka, ezibadde zisasanyizibwa ekitongole ekiramuzi kukupangisa ebizimbe kkooti ensukkulumu n’ejulirwamu wezikolera emirimu mu kiseera kino.


text:
Bannamateeka baddukidde mu kakiiko k’eddembe ly’obuntu, nga bagala kabeeko kyekakola ku basirikale b’ebitongole ebikuuma ddembe olw’okutta bannauganda ababeera bateberezebwa okuzza emisango egyenjawulo nga tebasoose kutwalibwa mu kooti.
Bannamateeka bano begattira mu bibiina ebyenjawulo okuli Uganda Muslim Lawyers Association, Uganda Christian lawyers’ fraternity, Muslim Center for Justice and Law and the Network for Public Interest Lawyers (NETPIL) bagala akakiiko k’eddembe ly’obuntu kasooke kunonyereza ku nsonga z’a basajja abattiddwa ebitongole by’okwerinda, nga bigamba nti bayeekera ba ADF.
Basabye ssentebe w’akakiiko Mariam Wangadya asooke kuyita abasirikale kinnomu abagambibwa okwenyigira mu ttemu eryo bennyonyoleko ng’amateeka bwegalagira.
Bawadde eky’okulabirako ekya Sheikh Abbas Kirevu , eyattibwa abasirikale abaali bagenze okumukwata mu maka ge mu bitundu bya Kyengera town council,ku bigambibwa nti yenyigira mu lukwe lw’okutendeka abaatega bbomu mu Kampala omwafiira abantu 7 n’abalala abasoba mu 30 nebagenda n’ebisago eby’amaanyi nga 16th November 2021.
Bannamateeka bano bagamba nti ebitongole ebikuuma ddembe okutta abateeberezebwa okwenyigira mu bumenyi bw’amateeka awatali kubatwala mu kooti, kubeera kuyisa lugaayu mu ssiga eddamuzi.
Bagamba nti ne ssemateeka w’eggwanga ekitundu No. 22(1) kagamba nti tewali muntu ateekeddwa kusanyizibwawo bulamu bwe, okuggyako nga kooti yemusalidde.
President w’ekibiina ki Uganda Muslim Lawyers Association Ali Kankaka ne Muslim Center for Justice and Law Umar Nyanzi bagamba nti obusiraamu ddiini ya mirembe, ebikolwa eby’obutujju tebikkiririzaamu, nti naye mu kiseera kino abayeekera ba ADF abakwatibwa bazze bateeberezebwa okuba nga berimbika mu kusomesa eddiini nebakola obutujju okusiiga obusiraamu enziro.
Bagamba nti okuva mu mwaka gwa 2021 abasiraamu bangi bazze bakwatibwa nebasibibwa mu makomera n’abandi okuttibwa, buli lwewabaddewo abanene mu gavumenti abattibwa okuli Eyali omwogezi wa poliisi Andrew Felix Kaweesi, eyali omubaka wa Lira municipality Ibrahim Abiriga n’abalala.
Ssentebe w’akakiiko ka human rights commission Mariam Wangadya abasuubizza okutunula mu nsonga zabwe abeeko kyakola.


text:
Tulu lulululu
Yeeh yeh
Ekimuli kyange maze okukinoga
Ekigambo kyange maze okukikuwa
Olugendo lwange ndutuse wano
Olusigadde kandutambule nawe
Ebisenge byomutima gwange mbigudewo nebisumuluzo bibyo nkuwadde
Essala yobulamu bwange esigadde emu kukumagana mpaka enviiri nga nvi
Naye tonefuulira nga’te olaba nze nkwagadde nyo
Tonjiwa nga obulamu bwange nobwonona
Newadeyo okukwagala mungeri era ematiza
Newadeyo okuba nawe buli mbera mukwano ooh
Yeh Ooh yeh
Ooh Ooh yeh
Sibimanyi ebyo nti oba ate kulwana (nedda nedda)
Nemukwano gwange oli anjulira
Kale nebwenyiga nze muli nsonyiwa
Kuba tuli bantu sibamalayika
Enguudo zobulamu bwange nterezeza otambuliremu wegazanye
Ekyapa kyomutima gwange mpandisemu erinya lyo nkuwadde okitwale
Naye tonefuulira nga’te olaba nze nkwagadde nyo
Tonjiwa nga obulamu bwange nobwonona
Newadeyo okukwagala mungeri era ematiza
Newadeyo okuba nawe buli mbera mukwano ooh
Yeh Ooh yeh
Ooh Ooh yeh
Naye tonefuulira nga’te olaba nze nkwagadde nyo
Tonjiwa nga obulamu bwange nobwonona
Newadeyo okukwagala mungeri era ematiza
Newadeyo okuba nawe buli mbera mukwano ooh
Kyoka no bambi ngatuvudde kwebyo
Laba nsimye nyo kubanga bolese bangyi abalala
Nze ninga awangudde akalulu
Sikyenyoma onyambye nyo
Kyoka tonefuulira (Tewefuula bambi)
Nga’te olaba nze nkwagadde nyo (Tonswaza)
Tonjiwa nga (Oh nah nah nah) Obulamu bwange nobwonona
Newadeyo okukwagala mungeri era ematiza (Tonswaza bambi)
Newadeyo okuba nawe buli mbera mukwano yeh
Tonefuulira (Tewefuulira nze)
Nga’te olaba nze nkwagadde nyo (Tewefuulira)
Tonjiwa nga (Tonjiwa nga bambi)
Obulamu bwange nobwonona
Newadeyo okukwagala mungeri era ematiza (Tewechanga bambi)
Newadeyo okuba nawe buli mbera mukwano ooh
Ooh Ooh Ooh
Ooh Nah nah nah yeh
Tewechanga bambi, nze nenswala
Tewechanga bambi ate nonswaza
Ngankwagadde
Lalalala nkwagadde


text:
Omusenyu Gwa Lwera Guyisizza Drake Lubega
Omugagga w’omu Kampala Drake Lubega atunudde ebikalu mu paalimenti leero , bw’awanyisiganyizza ebisongovu n’ababaka abatuula ku kakiiko akavunanyizibwa ku kuuma obutonde, nga bamuvunaana okujeemera ebiragiro bya NEMA.
Omugagga Lubega kigambibwa nti kampuni ye ey’a TESCO ebadde esima omusenyu mu nnyanja Nalubaale, kyokka ekiseera kyatuuka NEMA n’emulabula akikomye n’agaana.
Ono yegaanye ekya NEMA okumulabula, ababaka kwe kumuggyirayo obukakafu bw’ebbaluwa.


text:
3307 Views
Intro Gwe weeyagale n'omuntu wo Chosen Blood Neeyagala na muntu wange Spice Diana Weeyagale n'omuntu wo alo Eli Arkhis Music Verse 1 Tweyagala nnyo era tetuli na ku bigambo Ffe tumanyi amakulu agali mu bufumbo Twekuuma nnyo era tetuli na ku bigambo Ffe tumanyi amasanyu agali mu bufumbo ho! Kuba tumanyi gye tuvudde Era tumanyi we tutuuse Okunyiiga tukuzza bbali ne tukwatagana Chorus Nkusaba weeyagale n'omuntu wo Nina baby wange Mugabane ne ku bintu byo Muwa n'ebintu byange Nkusaba weeyagale n'omuntu wo Nina baby wange Mugabane ne ku bintu byo Muwa n'ebintu byange Verse 2 Gwe weeyagale n'omuntu wo eyo Neeyagala n'omuntu wange Weeyagale n'omuntu wo alo, oh babe Omulungi muwe okutu Face ye gyetimbe nga tattoo Tomucanga ng'amatatu Tomusuula ddalu Ojjukira lwe wanyiiga n'ovuma munno? Ojjukira luli lwe walangira munno? (N'omulabisa) Sso ate bwe walwala wajjanjabwa munno! Jjukira amaziga ng’okaabira munno (Nti osanga akiiwa) Kati osazeewo okusanyuka ng'osanyuka ne munno Chorus Nkusaba weeyagale n'omuntu wo Nina baby wange Mugabane ne ku bintu byo Muwa n'ebintu byange Nkusaba weeyagale n'omuntu wo Nina baby wange Mugabane ne ku bintu byo Muwa n'ebintu byange Verse 3 Tweyagala nnyo era tetuli na ku bigambo Ffe tumanyi amakulu agali mu bufumbo Twekuuma nnyo era tetuli na ku bigambo Ffe tumanyi amasanyu agali mu bufumbo, yeah eh Gwe weyagale n'omuntu wo eyo Neeyagala na muntu wange Weeyagale n'omuntu wo alo Chorus Nkusaba weeyagale n'omuntu wo Nina baby wange Mugabane ne ku bintu byo Muwa n'ebintu byange Nkusaba weeyagale n'omuntu wo Nina baby wange Mugabane ne ku bintu byo Muwa n'ebintu byange Route Music
Advertisement
Body featuring Nince Henry | Spice Diana
5009 Views
Ready featuring Fik Fameica | Spice Diana
2545 Views
Corona featuring Fik Fameica | Spice Diana
3997 Views
Muntu Wange featuring Chozen Blood | Spice Diana
3308 Views
Marry Me featuring Dj Seven | Spice Diana
3456 Views
Jangu Ondabe | Spice Diana
2615 Views
Bajikona | Spice Diana
4372 Views
Now featuring Daddy Andre | Spice Diana
12769 Views
Nasimatuka Ex | Spice Diana
2362 Views
Kola | Daddy Andre
1359 Views
Oba Onfuna [Owebina] | Fixon Magna
1085 Views
Akageri featuring Recho Rey | Aybrah
2708 Views
Glorify You | Irene Namubiru
416 Views
Ntibula | Martha Mukisa
4566 Views
Personal | Zuli Tums
1137 Views
Advertisement


text:
Abakuumi Ba Besigye Poliisi Ebayodde Nga Babbi
Ekibinja ky’abakazi olunaku olwagyo abetuumye Women in Command era nebakakasa nti kagwake kettonye, ku mulundi guno bakufafagana ne Poliisi singa kanagitanda nedda ewa Besigye, nga ne Dr yakakasiza nti basimye ne Andaaki.
Olwaleero Poliisi ebayodde naye nga nabasirikale ba Poliisi basigadde bebuuza wa gyebavudde anti basanze akaseera akazibu okubakwata, n’okubajjako byebabadde bakozesa. Kitegezeddwa nti abakazi bavuddewo kko nebagenda okwebaka bagenze okudda nga ne Poliisi ebalinze.


text:
Ssaabasajja Kabaka Ronald Muwenda Mutebi II, alagidde wabeewo okussa ekitiibwa mu ddembe ly’obuntu, abantu basobole okukola awatali kutya, kiyambe n’eggwanga okukulaakulana.
Bino Omuteregga abyogeredde mu kujjukira ameefuga ga Buganda ag’omulundi ogwa 59, olunaku olwaweebwayo okujagulizaako Bulungibwansi mu Buganda ne gavumenti ez’ebitundu, ng’omukolo gubadde mu Lubiri e Mmengo leero ku Lwokutaano.
“Mbakubiriza okutwala ensonga y’eddembe ly’obuntu nga nkulu ennyo mu mbeera zonna ez’obukulembeze n’emirimu gyaffe. Eddembe ly’obuntu y’ensibuko y’enkulaakulana kubanga abantu bakola nga tebatya era baweereza mu bwenkanya.” Ssebuufubwango bw’ategeezezzza.
Ono asabye abali mu buyinza okumanya nti emyaka 59 gitegeeza Uganda kusajjakula n’akoowoola abali mu bukulembeze okuyigira ku byafaayo, basobole okulembera bannayuganda obulungi mu mazima n’obwenkanya awatali kubanyigiriza, kukumpanya nsimbi n’ebintu byabawi b’omusolo n’okukolagana n’abagwira okwezza ebyobugagga by’ensi n’okuzimba empalana ezeesigamiziddwa ku mawanga.
Omutanda awadde amagezi emyaka gino gigyaguzibwe ng’essira liteekebwa ku kutuukiriza ebyetaago bya buli kitundu, okuyamba abavubuka okufuna emirimu n’okugabanya ebyobugagga by’ensi ekyenkanyi.
Kabaka Mutebi ategeezezza nti ku mulundi guno enteekateeka zonna ez’omwaka guno zeesigamye ku kunyweza Bulungibwansi, okuzimba ekitiibwa ky’omwami.
Omutanda ategeezezza nti olunaku lw’Ameefuga lukulu nnyo eri Buganda ne Uganda kuba Buganda yakola omulimu gwayo era bw’atyo n’asiima abo bonna abayambako Buganda okufuna obwetwaze era n’ayongera okusiima abakoze ennyo okunyweza obumu.
“Olunaku luno lukulu nnyo eri Obwakabaka bwaffe ne Uganda okutwaliza awamu. Luno lwe lunaku olwetaagisa bannayuganda ffenna okwefumiitiriza ennyo ku nsibuko y’okwegatta kw’ebitundu bya Uganda ebyakola Uganda eyaawamu era eyeegasse.”
Kabaka Mutebi era asinzidde ku mukolo guno n’asiima Amakula agamuweereddwa awamu okulambula ssitoowa ya Bulungibwansi ne kkompyuta ezaaweereddwa abaamasaza okutumbula empeereza mu masaza gaabwe.
(Bya Francis Ndugwa -Lubiri,Mmengo)


text:
Nkangi Bamulumirizza ku Byapa By'omu Lwera
Ababaka ba paalimenti bawuniikiridde leero, olw’obujulizi bwe balabyeko n’agabwe nga bulaga nti eyali akulira ekitongole ky’ettaka Mzee Joash Mayanja Nkangi, yakuba ekyapa ky’ettaka mu mannyage, n’akikyusa okukizza mu mannya ga John SSebalamu mu ddakiika 15 zokka, ekintu ekitasoboka.
Ebigambo byeyongedde okukula, abakungu mu ministry y’ebyettaka bwe beegaanye ekyapa kino, nga bawoza kimu nti ekyo ekyapa kirabika kijingirire.
Bino byonna bibadde mu kakiiko ka paalimenti akavunanyizibwa ku by’obugagga eby’ensibo.


text:
1
Olulyo lwa Yesu
(Luk 3:23-38)
1Luno njʼolukalala lwʼamasiina gʼabaatu abomu lulyo lwa Yesu Kurisito Omwijuhulu wa Dawudi, owaali omwijuhulu wa Yibbulayimu.
2Yibbulayimu#1:2 Yibbulayimu Ohuŋwa hu Yibbulayimu ohwola hu habaha Dawudi, ŋaaliŋo emirembe ehumi neene. Pohiri nomu lunyiriri olwomukaaga nʼolwehumi nʼebiri. gasaala Yisaka, nga Yisaka asaala Yakobbo. Nga Yakobbo asaala Yuda ko nʼabalebe babe,
3nga Yuda asaala Pereezi ni Zeera era nyinaawe gaali nje Tamali. Nga Pereezi asaala Kezirooni, nga Kezirooni asaala Raamu,
4nga Raamu asaala Aminadabbu. NgʼAminadabbu asaala Nasoni, nga Nasoni asaala Salumooni;
5nga Salumooni asaala Bbowaazi. Era nyina ya Bbowaazi gaali nje Rahabbu. Bbowaazi gasaala Obbedi, nyina yʼObbedi gaali nje Luusi, era ngʼObbedi asaala Yese.
6Nga Yese asaala habaha Dawudi, nga Dawudi asaala Sulemaani era nyina ya Sulemaani gaali muha Wuriya mu husooka.
7Nga Sulemaani asaala Rehobbowaamu, nga Rehobbowaamu asaala Abbija, ngʼAbbija asaala Asa. 8NgʼAsa asaala Yehosofaati, nga Yehosofaati asaala Yolamu, nga Yolamu asaala Wuziiya.
9Nga Wuziiya asaala Yosamu, nga Yosamu asaala Ahazi, ngʼAhazi asaala Hezekiya. 10Nga Hezekiya asaala Manase, nga Manase asaala Amoni, ngʼAmoni asaala Yosiya.
11Nga Yosiya asaala Yekoniya nʼabalebe babe era ebiseera ebyo njʼebi baŋiriramo Abayisirayiri mu buŋaŋanguse e Bbabbulooni.#2 Bah 24:14-15; 2 Liŋo 36:10; Yer 27:20
12Oluvanyuma lwʼehiseera ehyo ehi baŋiriramo Abayisirayiri e Bbabbulooni, Yekoniya gasaala Salutyeri, nga Salutyeri asaala Zerubbabbeeri.
13Nga Zerubbabbeeri asaala Abbiwudi, ngʼAbbiwudi asaala Eliyakimu, ngʼEliyakimu asaala Azori.
14NgʼAzori asaala Zadooki, nga Zadooki asaala Akimu, ngʼAkimu asaala Eliwudi. 15NgʼEliwudi asaala Eliyazaali, ngʼEliyazaali asaala Matani, nga Matani asaala Yakobbo.
16Nga Yakobbo asaala Yosefu yamwe ya Malyamu, nyina ya Yesu oyu balanga baati Kurisito oyu bafuujaho amate ohunoŋola abaatu.
17Ŋaaliŋo emirembe ehumi neene ohuŋwa hu Yibbulayimu ohwola hu Dawudi, ehumi nʼene ohuŋwa hu Dawudi ohwola olu baŋira Abayisirayiri mu buŋaŋanguse e Bbabbulooni. Nindi ehumi neene ohuŋwa mu buŋaŋanguse ohwola olu basaala Kurisito oyu bafuujaho amate ohunoŋola abaatu.
Ohusaaliwa hwa Yesu Kurisito
(Luk 2:1-7)
18Bino njʼebyaliŋo ko basaale Yesu Kurisito: nyina Malyamu ni Yosefu baali basalireŋo ohufumbirigana.#1:18 ohufumbirigana Malyamu ni Yosefu baali baholire endagaano mu moni jʼabasaaye abʼenjuyi jombi ngʼolu ekola yʼAbayudaaya yaali era ni bahiŋira ngʼobufumbo oweene. Aye ko bafumbirigane, bavumbula Malyamu nʼali hida hu lwʼobuŋangi wʼOmwoyo Omutukuvu.#Luk 1:27 19Olwohuba Yosefu yamwe ya Malyamu gaali muutu ahola ebiruŋamu, sigendire humuswasa mu baatu. Olwʼehyo, gendire amuleheŋo mu ngiso. 20Ne ni gaali nʼategeha ohuhola atyo, nga malayika wa Hatonda Musengwa amubonehera mu hirooto amuloma ati, “Yosefu, omwijuhulu wa Dawudi, otatya huŋira Malyamu ngʼomuhasi wuwo. Ehida ehi ali ni nahyo hyʼOmwoyo Omutukuvu. 21Aja husaala omwana musinde era olimuguliha esiina oti Yesu; olwohuba aja hunoŋola abaatu babe mu bibi byawe.”
22Bino byosibyosi byaliŋo ohwoheresa ehi Musengwa gaaloma nʼabitira mu naabbi ati, 23“Omuhaana ahiiri ohweŋimbangaho nʼomusinde aliba hida, ngʼasaala omwana omusinde. Era balimuguliha esiina baati Emanweri,” (amahulu galyo ti, “Hatonda ali ni neefe.”)#Yis 7:14
24Olwʼehyo Yosefu ni gasisimuha, gaahola ngʼolu malayika wa Musengwa gamulagira, gaŋira Malyamu ngʼomuhasi wuwe. 25Aye sigeŋimba ni naye ohwola olu gasaala omwana omusinde, nga Yosefu amuguliha esiina ati Yesu.


text:
Okukungubaga
Essuula 5
Jjukira, ai Mukama, ebitujjidde: Tunula olabe okuvumibwa kwaffe.
2 Obusika bwaffe bukyuse okuba obw'abanaggwanga, Ennyumba zaffe okuba ez'abatali ba muno.
3 Tuli bamulekwa, so tetulina bakitaffe, Bannyaffe bali nga bannamwandu.
4 Tunywedde amazzi gaffe lwa bintu; Enku zaffe bazituguza.
5 Abatucocca batuuse ku nsingo zaffe: Tukooye so tetulina kiwummulo.
6 Tubagololedde Abamisiri emikono, N'Abasuuli olw'okukkuta emmere.
7 Bakitaffe baayonoona so tebaliiwo; Naffe twetisse obutali butuukirivu bwabwe.
8 Abaddu batufuga: Tewali wa kutulokola mu mukono gwabwe.
9 Tufuna emmere yaffe lwa kusingawo bulamu bwaffe Olw'ekitala eky'omu ddungu.
10 Eddiba lyaffe liddugadde ng'akabiga. Olw'olubugumu olw'enjala olwokya.
11 Baakwatira abakazi mu Sayuuni, Abawala abatamanyi musajja mu bibuga bya Yuda.
12 Abakungu baawanikibwa n'omukono gwabwe: Amaaso g'abakadde tebaagassaamu kitiibwa.
13 Abalenzi baasitula olubengo, N'abaana abato beesittala nga beetikka enku.
14 Abakadde baweddewo mu mulyango Abalenzi baleseeyo okuyimba kwabwe.
15 Essanyu ery'omu mutima gwaffe likomye: Okuzina kwaffe kufuuse okuwuubaala.
16 Engule egudde evudde ku mutwe gwaffe: Zitusanze kubanga twonoonye.
17 Omutima gwaffe kyeguvudde guyongobera; Olw'ebyo amaaso gaffe kyegavudde gayimbaala;
18 Olw'olusozi lwa Sayuuni, olulekeddwawo; Ebibe bitambulira okwo.
19 Ggwe, ai Mukama, obeerera ennaku zonna; Entebe yo ebaawo okuva ku mirembe okutuuka ku mirembe gyonna.
20 Lwaki okutwerabira ennaku zonna, N'otuleka ebiro ebyenkanidde wano?
21 Tukyuse gy'oli, ai Mukama, naffe tunaakyusibwa; Ennaku zaffe ozizze buggya ng'edda.
22 Naye otusuulidde ddala, Otusunguwalidde nnyo.


text:
Olukiiko oluddukanya ttiimu y’essaza Busujju lulangiridde eyaliko omuzannyi wa Express FC mukwano gwabangi, Michael Bukenya, nga omutendesi omuggya ow’essaza lino.
Micheal Bukenya yazanyirako ttiimu endala okuli Kamwokya United, UPDF, City Lads ne Police FC.
Ku mulimu guno ogw’okutendeka Busujju agenda ku myukibwa Henry Katende ne Baker Ssenabulya, Swaibu Ssebaggala mutendesi wa bakwaasi ba goolo ate Issa Sserwanja wa dduyiro.
Micheal Bukenya yetendekako ku ttiimu y’essaza Mawogola mu 2019 ne Buwekula mu 2020.
Omumyuka w’omwami w’essaza Busujju, Christopher Nsimbe, asabye bana Busujju okuwa ttiimu yabwe obuwagizi bwonna obwetagisa omwaka guno.
Busujju tewangulangako ku mpaka za masaza.
Mu mpaka z’omwaka guno yatereddwa mu kibinja C omuli Bulemeezi, Kyaggwe, Busiro, Ssese ne Bugerere.
Empaka z’omwaka guno zisuubirwa okutandika nga 25 omwezi guno ogwa June mu Buddu.
Buddu bebannantameggwa abawangula empaka ezisembyeyo eza 2021, baakuba Buwekula goolo
2 – 0 mu kisaawe e Kitende.


text:
Amawulire
Omukazi atubidde n’omwana atalina bitundu byakyama
Ivan Ssenabulya
September 29th, 2021
Bya Musasi Waffe
Waliwo omukazi atubidde n’omwana eyazalibwa nga talina bitundu byakyama newafulumira.
Resty Nakawuka omutuuze we Lusanja mu gombolola ye Katikamu mu disitulikiti ye Luweero kati atunda mazzi asobole okuweza obukadde 2 okulongoosa omwana we.
Mu kusooka abaddenga ekidomola ekitunda nnusu 300 wabula abantu bavuddeyo okumuwagira, buli kidomola bakimugulako emitwalo 5 mu 2000.
Nakawukas agambye nti omwana ono awezezza emyaka 3 era agamba nti muwala.
Nakawuka agambye nti byatandika omwana we weyazimba olubuto nga tafuluma kwekumutwala mu ddwaliro ekkulu e Mulago nebamulongoosa natandika okufulumira ku lubuto.
Wabula agambye nti abasawo baamugamba nti ajja kwetaaga okulongosebwa omulundi ogwokubiri.


text:
Omuduumizi w’eggye lya UPDF eryokuttaka Lt. Gen. Muhoozi Kainerugaba; “Nsiima nnyo empologoma zino ebbiri. Pulezidenti Yoweri Kaguta Museveni ne Pulezidenti Paul Kagame! Tebafuna ku buyambi kuva mu bagwira mu ntalo zaabwe! Mwe abesigulira ku bagwira naddala abatali Bafirika tubayita baddu nga Mao Zedong bweyabayitanga.”
- Muddeyo musomese abaana b’Eggwanga – Pulezidenti Museveni
- Abadde agezaako okubba bamukubye essasi mu butuuliro
- Omuvubuka afiiridde mukugezesebwa okuyingira UPDF
- Pulezidenti Museveni asisinkanye aba UNATU
- Abakozi ku ssamba y’amajaani e Bushenyi bekalakaasizza
- Spice Diana jangu obitebye – Poliisi
- Katikkiro agenze Ssese kubunyisa njiri ku mukenenya
- Ssaabasajja Kabaka asiimiddwa ekitongole kya UNAIDS


text:
Minisitule y’Ensonga z’ebweru w’eggwanga eyagala obuwumbi 8 n’obukadde 700 okugula ekizimbe ekirimu ekitebe kya Yuganda e Canberra, mu Australia. Yuganda ebadde epangisa ekizimbe kino wabula nga kati yaweereddwa omukisa okugula ekizimbe kino oba okukivaamu.
- Muddeyo musomese abaana b’Eggwanga – Pulezidenti Museveni
- Abadde agezaako okubba bamukubye essasi mu butuuliro
- Omuvubuka afiiridde mukugezesebwa okuyingira UPDF
- Pulezidenti Museveni asisinkanye aba UNATU
- Abakozi ku ssamba y’amajaani e Bushenyi bekalakaasizza
- Spice Diana jangu obitebye – Poliisi
- Katikkiro agenze Ssese kubunyisa njiri ku mukenenya
- Ssaabasajja Kabaka asiimiddwa ekitongole kya UNAIDS


text:
2 Bassekabaka 25
Endagaano Enkadde nʼEndagaano Empya
25 (A)Awo Zeddekiya nga yakafugira emyaka mwenda, Nebukadduneeza kabaka w’e Babulooni n’eggye lye lyonna ne balumba Yerusaalemi ku lunaku olw’ekkumi mu mwezi ogw’ekkumi; ne basiisira ebweru waakyo, ne bakizimbako ebigo okukyetooloola. 2 Awo ekibuga ne kizingizibwa okumala emyaka ebiri nga Zeddekiya y’akyali kabaka. 3 (B)Ku lunaku olw’omwenda mu mwezi ogwokuna enjala n’eba nnyingi nnyo mu kibuga, abantu ab’omu nsi ne babulwako n’emmere ey’okulya. 4 (C)Awo kabaka n’eggye lye lyonna abaali mu kibuga ne bawagula mu bbugwe ekituli, ekiro, ne badduka nga bayita mu mulyango ogwaliraananga ennimiro ya kabaka ne bayita ne ku Bakaludaaya abaali bazingizza ekibuga enjuuyi zonna. 5 (D)Naye eggye ly’Abakaludaaya ne bagoberera kabaka, okutuusa lwe bamukwatira mu nsenyi ez’e Yeriko n’eggye lye lyonna ne lisaasaana okumwabulira. 6 (E)Ne bawamba kabaka, ne bamuleeta eri kabaka w’e Babulooni e Libula gye yasalirwa omusango. 7 (F)Ne battira batabani ba Zeddekiya mu maaso ge, ne bamuggyamu amaaso, ne bamuteeka mu masamba, n’atwalibwa e Babulooni.
Yerusaalemi ne Yeekaalu bisaanyizibwawo
8 Awo ku lunaku olw’omusanvu mu mwezi ogwokutaano mu mwaka ogw’ekkumi n’omwenda ogw’obwakabaka bwa Nebukadduneeza, kabaka w’e Babulooni, Nebuzaladaani omuduumizi ow’eggye lya kabaka ery’oku ntikko, ate nga mwami wa kabaka w’e Babulooni n’ajja mu Yerusaalemi. 9 (G)N’ayokya yeekaalu ya Mukama, n’olubiri lwa kabaka, n’ennyumba zonna na buli kizimbe ekikulu era nga kya muwendo mu Yerusaalemi. 10 (H)Awo eggye lyonna ery’Abakaludaaya nga bakulemberwa omuduumizi ow’eggye ery’oku ntikko, ne bamenya bbugwe wa Yerusaalemi. 11 (I)Nebuzaladaani omuduumizi ow’eggye ery’oku ntikko n’atwala abantu bonna abaali basigaddewo mu kibuga, mu buwaŋŋanguse nga basibe, n’abaali baasenga kabaka w’e Babulooni, n’abalala bonna abaali mu kibuga. 12 (J)Wabula yalekamu abaali basemberayo ddala obwavu mu nsi eyo, okulabiriranga emizabbibu n’okulimanga.
13 Abakaludaaya ne bamenyaamenya empagi ez’ebikomo n’ebyuma ebyawaniriranga ennyanja ey’ekikomo, n’ennyanja ey’ekikomo, ebyali mu yeekaalu ya Mukama, n’ebikomo byamu ne babitwala e Babulooni. 14 (K)Era baatwala n’entamu, n’ebisena, n’ebisalako ebisirinza, n’ebijiiko n’ebintu byonna eby’ekikomo ebyakozesebwanga mu yeekaalu. 15 Omuduumizi ow’eggye ery’oku ntikko n’atwala n’ebyoterezo wamu n’ebibya ebyali ebya zaabu n’ebyali ebya ffeeza.
16 Ekikomo ekyava mu mpagi ebbiri, ne mu nnyanja, ne mu byuma ebyawaniriranga ennyanja ey’ekikomo, Sulemaani bye yakolera yeekaalu ya Mukama, obuzito bwakyo nga tebumanyiddwa. 17 (L)Buli mpagi obugulumivu yali mita munaana ne desimoolo emu ne ku mutwe gwayo nga kuliko ekikomo ng’obugulumivu bwakyo mita emu ne desimoolo ssatu, nga kitoneddwatoneddwa n’ebifaananyi n’amakomamawanga ag’ekikomo okukyetooloola. N’empagi eyookubiri yali ekoleddwa mu ngeri y’emu.
18 (M)Omuduumizi ow’eggye ery’oku ntikko n’atwala nga basibe: Seraya kabona Asinga obukulu, n’omumyuka we Zeffaniya, n’abaggazi abasatu. 19 Era yatwala n’omukungu eyaduumiranga abasajja abalwanyi, n’abakungu abalala bataano abatuulanga ku lukiiko lwa kabaka; era n’atwala n’omuwandiisi omukulu eyavunaanyizibwanga okuyingizanga abantu mu magye mu nsi ya Yuda, n’abasajja abannansi nkaaga abaasangibwa mu kibuga. 20 Abo bonna Nebuzaladaani omuduumizi ow’eggye ery’oku ntikko n’abatwalira kabaka w’e Babulooni e Libula. 21 (N)Kabaka w’e Babulooni n’abattira eyo e Libula, mu nsi y’e Kamasi.
Bw’atyo Yuda n’atwalibwa mu buwaŋŋanguse nga musibe, okuva mu nsi ye.
22 (O)Awo Nebukadduneeza kabaka w’e Babulooni n’alonda Gedaliya mutabani wa Akikamu, muzzukulu wa Safani okuba omukulembeze w’abo abaali basigaddewo mu Yuda. 23 Awo abakungu ab’eggye n’abasajja abalala bwe baawulira nga kabaka w’e Babulooni alonze Gedaliya okuba omukulembeze, ne bagenda eri Gedaliya e Mizupa. Abasajja abakungu abo baali Isimayiri mutabani wa Nesaniya, ne Yokanaani mutabani wa Kaleya, ne Seraya mutabani wa Tanukumesi Omunetofa, ne Yaazaniya mutabani w’Omumaakasi. 24 Gedaliya n’abalayirira bo n’abasajja baabwe n’abagamba nti, “Temutya bakungu Bakaludaaya, naye mutereere mu nsi muweereze kabaka w’e Babulooni kale ebintu byonna binaabagendera bulungi.”
25 Naye mu mwezi ogw’omusanvu, Isimayiri mutabani wa Nesaniya, muzzukulu wa Erisaama ow’olulyo olulangira n’ajja n’abasajja kkumi, n’alumba Gedaliya era n’amutta, awamu n’Abayudaaya; n’Abakaludaaya abaali awamu naye e Mizupa nabo n’abatta. 26 (P)Awo abantu bonna okuviira ddala ku wawansi okutuukira ddala ku w’eddaala erya waggulu, n’abamaggye abakulu bonna, ne baddukira e Misiri, nga batidde Abakaludaaya.
Yekoyakini Ateebwa
27 Awo Yekoyakini kabaka wa Yuda nga yakamala emyaka amakumi asatu mu musanvu mu buwaŋŋanguse mu busibe, nga Evirumerodaki kyajje afuuke kabaka w’e Babulooni, Evirumerodaki n’ata Yekoyakini kabaka wa Yuda okuva mu kkomera ku lunaku olw’amakumi abiri mu omusanvu mu mwezi ogw’ekkumi n’ebiri. 28 (Q)N’ayogera naye ebigambo ebyekisa, n’amuwa n’ekitiibwa ekya waggulu okusinga ne bakabaka abalala abaali awamu naye mu buwaŋŋanguse mu busibe e Babulooni. 29 (R)Awo Yekoyakini n’aggyamu ebyambalo bye eby’ekkomera n’aliiranga wamu ne kabaka w’e Babulooni ku mmeeza ya kabaka ennaku zonna ez’obulamu bwe. 30 (S)Kabaka n’awanga Yekoyakini omugabo ogwa buli lunaku ennaku zonna ez’obulamu bwe.
Bayibuli Entukuvu, Endagaano Enkadde nʼEndagaano Empya Copyright © 1984, 1986, 1993, 2014 by Biblica, Inc.® Tuweereddwa olukusa okuva mu Biblica, Inc.® Olukusa lwonna mu nsi yonna lusigalidde mu Biblica, Inc. Luganda Contemporary Bible Copyright © 1984, 1986, 1993, 2014 by Biblica, Inc.® Used by permission of Biblica, Inc.® All rights reserved worldwide.


text:
Wabaddewo akasattiro ku kisawe ky’e nnyonyi Entebbe, ennyonyi ya Rwanda Air CJR 9 namba 464 bwewabye neeva ku ƞƞanzikiro oba ku luguudo lw’ennyonyi kwezitambulira (runway) nga kyejje etuuke ku kisaawe.
Bino bibaddewo ku ssaawa nga kkumi neemu n’eddakiika 31, ng’obudde bukya olwa leero.
Abakulu mu kitongole ky’ebyennyonyi ki Uganda Civil Aviation Authority bategezezza nti embeera y’obudde ebadde mbi olw’enkuba ebadde etonnya,yereetedde ennyonyi eno okuwaba neeva ku luguudo lwayo neyingirira omuddo.
Ensonda zitubuuliidde nti akasattiro kabadde kamaanyi era wabaddewo vaawo mpiteewo,nga abakulu ku kisaawe kye nnyonyi tebamanyi kyakuzaako, nekitaataganya n’entambula z’ennyonyi endala.
Omwogezi wa Uganda Civil Aviation Authority Vianny Luggya ategezezza cbs radio yobujajja nti abakugu batandise dda okwekeneenya embeera okulaba nga etereezebwa.
Agambye nti abasaabasaze bonna ababadde ku nnyonyi eno bagiddwamu bulungi era tewali afunye buzibu bwonna.
Rwanda Air CJR9 namba 464 ebaddemu abasaabaze 60,ebadde eva Nairobi mu Kenya.


text:
Government ya Uganda yakendeezezza ku myaka kwetandikira okugema bannansi ekirwadde kya Covid 19 okuva ku 18 okudda ku 12.
Minista w’ebyobulamu Dr. Jane Ruth Achenge agambye nti kino bakikoze kibasobozese okumalawo eddagala eririwo nga terinnagwako nga 31 December.
Government eyagala abantu obukadde buna mu emitwalo kinaana bagemebwe eggwanga liggulwewo, kyokka abantu obukadde busatu mu emitwalo kkuminamunaana beebakagemwa.
Minista era yennyamidde ne ku bulagajjavu bwabantu ku kwetangira ekirwadde.


text:
Obugambo Bwaffe Lyrics
Obugambo Bwaffe Lyrics by MWALIMU SSOZI
Tulina obugamba bwaffe obugambo obuwoomuwoomu
Bwe tutera okukozesa mu lugendo lwaffe
Bugambo buteeketeeke bubeerawo butunywezenyweze
Ng’eno bwetulwanalwana okuluggusa olugendo lwaffe
Obugambo buno bwafuuka na kitundu ku bulamu bwaffe
Buli lwe tubugambagana netubudding’ana nga muli tunywera
N’obumu kati bwafuukira ddala bwa bwannannyini ssebo
Oli okukakugamba amala kumanya nti gw’akagamba y’oyo
Ebyo byonna birungi era bigwanidde
Mu lutalo luno olunene feenna lwe twasikira
Naye ekikulu mu byonna ssi kwogera bwogezi
Netusaakaanya olwo netubifuula eng’ombo
Eng’ombo obugombo
Bw’onsanga n’ong’amba nti Maranatha, Maranatha
Okiggya ku mwoyo oba eba ng’ombo
Oba eba ng’ombo bugombo
Bw’onnamusaako nti mukama yeebazibwe, Hallelua aah
Okiggya ku mwoyo mutaayi wange, oba ng’ombo
Shallom shallom mirembe
Mirembe gy’otegeeza mbuuza
Twagalizaganenga emirembe nga tetukuusakuusa
Tunyiikire okulaba nga obugambo bwaffe tetubwonoona
Wano okubwogera ku munwa kyangu naye ekikulu ye mmeeme
Mukama bw’aba afuga atuula eri mu mutima munda
Olwo bwetwogera nti hozanna tuba tukitegeeza
Bweng’amba mukama mulungi
Nemuddamu nti ekiseera kyonna
Bwetubyatula wano ku mimwa naye mu mitima buli omu ali yekka
Hozanna hozanna kabaka Halleluia
Ffenna netusaakanya
Praise the Lord Amen Halleluia Amen
Bwetuba mu kusinza netuyimba obuyimba
Netunyweza ebigambo byaffe ebyo muli tutebenkera
Mukama agamba tufube okunywezagana n’ebigambo ebyo
Bikkakkanye ebiwundu n’okulumw kwetusanga mu nsi
Bakola kya maanyi abamukulembeza mu bigambo byabwe
Buli we babeera ne bamwogerangako nga bakakafu nnyo
Wabula emitima n’ebyo ebigirimu ye minzaani yokka
Teweeyibaala mbu olw’okwogera obulungi n’osiimibwa ensi
Mukama tumusuute era tumutendereze
Twatule by’akola ebinene era eby’amaanyi
Naye nga ebigambo byaffe bisimbuka mu mutima munda
Tuleke eby’obulombolombo eng’ombo obugombo
Bw’onsanga n’ong’amba nti Maranatha, Maranatha
Okiggya ku mwoyo oba eba ng’ombo
Oba eba ng’ombo bugombo
Bw’onnamusaako nti mukama yeebazibwe, Hallelua aah
Okiggya ku mwoyo mutaayi wange, oba ng’ombo
Shallom shallom mirembe
Mirembe gy’otegeeza mbuuza
Twagalizaganenga emirembe nga tetukuusakuusa
Tunyiikire okulaba nga obugambo bwaffe tetubwonoona
Wano okubwogera ku munwa kyangu naye ekikulu ye mmeeme
About Obugambo Bwaffe
More MWALIMU SSOZI Lyrics
Comments ( 0 )
No Comment yet
You May also Like
Get Afrika Lyrics Mobile App
About AfrikaLyrics
Follow Afrika Lyrics
© 2022, We Tell Africa Group Sarl


text:
Banna byamizannyo abegattira mu kibiina kya Real Stars Sports Agency, balonze omuzannyi wa rugby Aaron Ofory Rwoth ng’omuzannyi asinze abalala bonna mu mwezi gwa April 2022.
Aaron Ofory Rwoth azannyira mu ttiimu y’eggwanga ey’omuzannyo gwa Rugby eya Uganda Rugby Sevens ne club ya Heathens.
Okutuuka ku buwanguzi kivudde ku mutindo omusufu gweyayoleseza mu mpaka za Africa Rugby Sevens, Uganda newangula ekikopo.
Empaka zino era zezaayambye Uganda okukiika mu mpaka za Commonwealth Games n’empaka za Rugby World Cup.
Aaron Ofory Rwoth engule eno agivuganyizaako n’abazannyi abalala okubadde Adrian Kasito naye wa Rugby Sevens ne Malcom Daniel Okello owa ttiimu yabatasussa myaka 20.
Mu muzannyo gw’emisinde, Merclyline Chelengat yasinze.
Omupiira ogw’ebigere Shaban Muhammad owa Onduparaka yasinze, amezze Cesar Manzoki ne Halid Lwaliwa aba Vipers.
Mu muzannyo gwa basketball Jerry Kayanga owa UCU Cardinals yasinze.
Mu Volleyball Sharif Nabangi owa club ya Orange Blockbusters eyawangudde liigi ya babinywera yasinze.
Abawanguzi baweredwa engule n’ensimbi enkalu ezibasiima.
Bisakiddwa: Issah Kimbugwe


text:
Amawulire
Museveni ayongedde okuvumirira obutujju
Ivan Ssenabulya
October 25th, 2021
Bya Ritah Kemigisa
Omukulembeze wegwanga Yoweri K. Museveni ayongedde okuvumirira ekikolwa kyobutujju, bbomu bweyabwatuddwa ku bbaala eya Digida Pork Joint.
Mu kiwandiiko ekyokubiri, Museveni kyafulumizza agambye nti abaakikoze mbizzi mu lunyanyimbe kyayise “parasite pigs”.
Kati agambye nti newankubadde ababadde mu baala babadde bamenya mateeka ku budde obwa kafyu, naye obutemu obwabakoleddwako bwetaaga okuvumirirwa.
Kati agambye nti abatemu bano tebalina kifo wa kwekeeka, baakukwatibwa nga abaali batta abantu e Masaka bwebakwatibwa eranga naba ADF 15 bwebakwatibwa baali bagala okubwatula bbomu mu kuziika eyai amyuka Ssabapoliisi wegwanga Maj Gen Paul Lokech.
Museveni, yeyise Ssabalwanyi we Luwero mu kiwandiiko kino, wabula asabye abantu okusigala nga bakakamu.
Poliisi yategezezza ngobulumbaganyi buno bwebwabadde obutujju obwomunda mu gwanga, kubanga abajambula baakozesa bintu bya wano okukolerera bbomu eno.


text:
Amawulire
Prophet Mbonye anenyezza abakulembeze obutebuuza kuba Nabbi
Ivan Ssenabulya
September 12th, 2021
Bya Ivan Ssenabulya
Bannadiini basabye abakulembeze obutasuliririra ekkanisa ku bizibu byonna ebigenda mu maaso munsi.
Omulanga guno gubiddwa Prophet Elvis Mbonye, bweyadde ku yintaviyu naba NTV Kenya ku Sunday mu pulogulaamu ya Cross Over Show gyeyagenze okunyonyola engeri gyeyasisinkanamu Katonda ku myaka emito 4.
Mbonye yanenyezza zzi gavumenti obutebuuza kuba nabbi nabwereeza ba Katonda, nga bwegwalinga mu nnaku ezasooka ngabakulembeze bebuuza ku nsonga z’obukulembeze, entalo, endwadde n’ebiralala ebyalinga biguddewo.
‘Ensonga tuli wetuli, kubanga emyaka gibadde mingi ng’obunabbi babunyooma nokubunafuya, yensonga lwaki kati osanga banabyabufuzi atenga bebakulemera ekkanisa okwawukana ku bwekyandibadde’ Mbonye bweyategezezza.
Yanenyezza n’ekkanisa olwokutambulira ku mateeka amakakali, nga basalira abantu omusango, mu kifo kyokubasikiriza okujja mu kkanisa bakyusibwe Yesu Chrisito.
Mbonye mu bigambo bye yagambye nti, ‘Mu biseera bya Bayibuli, abakulembeze bebuzaanga kuba nabbi ku byentalo nayenga bannabbi tebaliinga balwanyi, ku nsonga zebyenfuna naye olwaleero tulina endwadde munsi wonna ziganiddewo…’
Kino agambye nti yensonga lwaki bannadiini balangiririra okusaba okwegwanga lyonna, naye essaala zaabwe nezitaddibwamu, basaba newataberawo kiberawo.
Bino webijidde ngamasinzizo mu Uganda gakyali ku muggalo, okuviira ddala mu March w’omwaka gwa 2020 ekirwadde kya ssenyiga omukambwe lwekyayingira mu gwanga.


text:
Abekiwayi kya National Unity Platform ekikulemberwa Nkonge Kibalama kigamba nti beddizza ekibiina kyabwe era nebayita Pulezidenti wa NUP Hon. Kyagulanyi Ssentamu Robert aka Bobi Wine okugenda yegatte ku kibiina ekiwandiisiddwa mu mateeka.
Nkonge agamba nti ekiwayi ky’e Kamwokya tekitambulira ku mateeka. Bano bagamba nti olukiiko lwa Bammemba olwomulundi ogwa 27 lwalonda Bobi Wine ngomuwandiisu avunaanyizibwa ku nsonga z’ebweru w’Eggwanga. Ssaabawandiisi wa NUP David Lewis Rubongoya bwabuuziddwa ku nsonga eno ategeezezza nti talina kyajogerako.
Share.


text:
Tag: Domestic Violence
Why Women Have Turned to ViolenceThe 2020 Uganda Police crime report reveals that between 2019 and 2020, 440 people were killed as a result of of aggravated ...
Kadaga Avumiridde Abakuba AbakaziOmuze gw’okutulugunya no kukuba abakazi buli lukya gulinga ogukula obukuzi era nga bakyala bangi bayisidwa bubi nnyo nabandi ne bakirira ezirala kumwa. ...
MP Onesmus to Defend Self Before Parliament over His Wife Beating RemarksFemale Members of Parliament have tasked the Bugangaizi legislator Onesmus Twinamatsiko to apologize to Ugandans over his women battering remarks which insinuate ...
Abasajja Mukomye Okuwuttula Abakazi – MuseveniPresident Yoweri Museveni alagidde ebitongole ebikuumaddembe okuwenja abatemu ababiri abaatoloKa mu kkooti e Masaka ne beeyokya ensiko nga naguno gwaka tebamanyiddwako mayitire. ...
Abakazi Kati Bawutula AbasajjaOkutulungunya mu maka kuvudde ku bakazi nga kuzze mu basajja newankubadde bangi ku basajja bafa kisiiri. Okutulugunya abasajja mu maka kati kukolebwa ...
Abakazi Basusse Okufuntula AbasajjaAlipota efulumziddwa ekibiina ky’obwanakyewa ekikola ogwokulwanyisa obutabanguko mu maka naddala kuludda olwa basajja eraze ng’omuwend gwa basajja abatulugunyizibwa buli mwaka bwegweyongedde ennyo. ...
Ekyoto: Kiki Ekinobya Abasajja?Omuwendo gw’abasajja abanoba ne basuulira abakazi amaka gweyongera buli lukya munsi yaffe Uganda ekyeralikiriza ennyo abakulu abeebuzibwako ensonga. Buli omu alina ensonga, ...


text:
Micho Enduulu Azikubidde mu FIFA
Omutendesi wa tiimu y’eggwannga Micho asasulwa doola z’America 12,000 nga bwebukadde nga 40 obwasiringi za Uganda Buli mwezi. Wabula FUFA si nambulukufu ku kasiimo omutendesi kafuna ku buli mupiira ogwa u tiimu ye ggwanga.
Micho olutalo lw’okubanja alutute ku mukutu mugatta bantu ogwa twitter kwasindidde ennaku ye n’afukumulira FUFA ebigambo nga abalangira obulyake ‘nobutasiima.
Micho ono era kigambibwa nti yeekubidde dda n’omulanga eri ekibiina ekitwala omupiira munsi yonna ki FIFA era nebamwanukula


text:
Omukago ogutaba amawanga ga ssemazinga Africa ogwa African Union gukangudde ku ddoboozi, gulagidde amawanga ga Africa agaabadde gataddewo envumbo ku bantu abava mu South Africa n’ensi endala ku ssemazinga ono ezaazulibwamu akawuka ka Covid19 akeeyubulamu ekika kya Omicron virus okugyawo mbagirawo envumbo zino.
Ekiwandiiko ekifulumiziddwa omukago guno, kinyonyodde nti yadde omuwendo gw’abantu abazuulibwamu akawuka kano gweyongera buli olukya, teri mulwadde yenna yakakasiddwa nti akawuka kano kaamuse oba nti kaabulabe nnyo okusinga obulala obubaddewo.
Omukago gwa African Union gunyonyodde nti okussa envumbo ku ntambula z’abantu kirina kwesigamizibwa kukunoonyereza kwa science atanakolebwa, kale nga mu kiseera kino tekyetaagisa kussa nvumbo ku ntambula z’abantu.
Omukago gwa African Union gulabudde nti okuteeka envumbo ku ntambula z’abantu kigenda kukosa ebyenfuna byensi ezo ezitereddwako envumbo nokunyigiriza bannansi abawangaalira mu nsi ezo, mu kufuna ebyetaago byokutambuza obulamu obwabulijjo.
Kyakinyigiriza n’amawanga ago okufuna eddagala saako okulemesa bannascience mu nsi ezaazuula akawuka kano, okwongera okukanonyerezaako nti kubanga betaaga ebikosezebwa.
Omukago gwa African Union gulabudde nti okussa envumbo ku mawanga agaazuula akawuka kano kubanga kubabonereza okuzuula akawuka kano , ekintu ekiteeka ebyobulamu by’olukalu lwomuddugavu n’olwensi yonna mu mattiga.
Amawanga okuli agabulaaya, n’amalala ku ssemazinga wa Africa oluvanyuma lwa south Africa ne Botswana okulangirira nga bwezaali zizudde abantu abalina akawuka kano aka Omicron, zaateekebwaako envumbo era abantu n’ennyonyi ebiva e south Africa bibadde tebikkirizibwa kugenda mu Bulaaya nensi za Africa ezitali zimu.
Kino wekijjidde nga ne Uganda olwalweero erangiridde ng’akawuka ka Omicron bwekagobye mu ggwanga oluvanyuma lw’okuzuula abantu 7 abakalina, wabula nga tebanazuulibwamu buzibu bw’amaanyi.
Minisita w’eby’obulamu mu Uganda Dr.Jane Ruth Acheng agambye nti ku bantu bano 7, bataano baavudde Nigeria, ate ababiri baavudde South Africa.
Mu kiseer kino ensi 38 zezaakalangirira nti zaazudde akawuka kano aka Omicron.


text:
Omukulembeze wa Uganda Yoweri Tibuhaburwa Museven akomekkereza olugendo lwe olutongole, lwabaddeko ku muliraano mu Tanzania gyeyetabidde mu nsisinkano eyetabiddwamu abasuubuzi ba Uganda ne Tanzania.
President Museven abadde bumu ne kamukyaza Samia Suluhu Hassan mu maka g’obwa president mu Tanzania.
President Museven abategezezza nti ensi zino zombi ziteekeddwa okuteeka essira ku bintu ebizigatta era byezifaanaganya okusinga ebibaawula.
Agambye nti kye kiseera n’ensi z’omukago gw’obuvanjuba bwa Africa gweyongerayo ku mutendera gw’okubeera nóbukulembeze bw’ebyobufuzi obwawamu n’enteekateeka z’ebyenfuna nga ze zimu era nga bitambulira wamu okutuuka ku nkulakulana ey’omuggundu.
President Museveni era alambudde omwalo gwe Dar-es- Salaam ogumu kwegyo egiyitako eby’amaguzi bya Uganda awamu nóluguudo lw’eggaali y’o mukka olwa Standard Gauge Railway olusuubirwa okugatta ensi zino, nga yo Uganda tenalutandikako wadde Kenya ne Tanzania kumpi ezaabwe zinatera okuggwa.
Museveni era agenzeko ne ku kiggya kya kyómugenzi John Pombe Magufuli e Chato gyeyaziikibwa mu Tanzania naganzika ekimuli ku ntana ye.
President nga tanavayo era agguddewo esomero erimubuddwamu nga lino lituumiddwa Museven pre and Primary School nga limazewo akakadde ka doola za America kamu n’emitwalo nkaaga, mu za Uganda ze shilling obuwumbi nga butaano nóbukadde 920.


text:
Amawulire
Janet aweze ebyókukyusa abasomesa basiniya
Ivan Ssenabulya
September 20th, 2021
Bya Benjamin Jumbe,
Minisita avunanyizibwa ku byenjigiriza Janet Museveni, aweze okukyusibwa kwa basomesa ba siniya aba gavt.
Bino byogeddwa omwogezi wa minisitule eno Dr Dennis Mugimba era ngekiragiro kino kitandikirawo.
Ono agambye nti kino kitukidwako oluvanyuma lwokufuna okwemulugunya kunkola eno
Mugimba agambye nti ekiragiro kino kyakugibwawo oluvanyuma lwa kakiiko ka education service commission okumaliriza omulimo gwokukakasa abasomesa bonna mu masomero ga gavt.


text:
Amawulire
Omuyaga gukubye abé Mukono bagala buyambi
Ivan Ssenabulya
September 18th, 2021
Bya Ivan Ssenabulya,
Abatuuze ku kyalo Ggobero ku Nnyanja Nalubaale mu ggombolola ye Mpatta mu disitulikiti ye Mukono ennaku ebolekedde, oluvannyuma lw’okukubibwa embuyaga emanyiddwa ng’Ensoke.
Abatuuze bagamba nti omuyaga guno gutera kugwa mu biseera eby’enkuba naye ku mulundi guno gwazze ku musana, era babadde tebagwetegekedde.
Abatuuze abakoseddwa batubuulidde engeri gyegwabakubyemu ebyabwe nebisigala ku ttaka.
Ssentebbe wekyalo kino Kyebuzibwa Mubalak ngali namyuka Ssentebe w’eggombolola ye Mpatta Yakobo Kkunya balaajanidde gavumenti okubadduukirira nobuyambi.


text:
Ebya Bobi Wine sibirungi, 31 basindikiddwa ku limanda ku musango omukambwe, aba famire basobeddwa
Omulamuzi wa kkooti esookerwako e Iganga aliko abawagizi ba Robert Kyagulanyi Ssentamu (Bobi Wine) 31 basindise ku limanda mu kkomera lye Busesa mu disitulikiti y’e Bugweri ku misango gy’okukuma mu bantu omuliro, ekiyinza okutambuza Covid-19.
Banno bakwattiddwa olunnaku olw’eggulo ku Lwokusatu, Poliisi bwe yabadde ekwata Kyagulanyi ku kitebe kya disitulikiti y’e Luuka ssaako n’abo abakwattiddwa mu kwekalakaasa nga bawakanya okusiba omuntu waabwe.
Omulamuzi Josephine Dembe bonna abasindise ku limanda okutuusa nga 24, November, 2021 kyokka abaana babiri (2) bayimbuddwa kuba bakyali bato.
Wabula wadde abawagizi ba Kyagulanyi baleteddwa mu kkooti, Kyagulanyi talabiseeko, ekyongedde okutabula abantu be omuli ne bannamateeka nga bakulembeddwamu Anthony Wameri, abawagizi be ssaako ne famire ye.
Ssaabawandiisi wa NUP Lewis Lubongoya agamba nti balina okulwana okutuusa nga Kyagulanyi ayimbuddwa oba okutwalibwa mu kkooti okusobola okuddamu okutambuza Kampeyini ze.
Read also : Is Nup President Kyagulanyi Ssentamu aka Bobi Wine safe?


text:
Amawulire
Ow’emyaka 17 yetugidde mu muzigo mwebasula
Ivan Ssenabulya
January 17th, 2022
Bya Abubaker Kirunda
Entiisa ebutikidde abatuuze ku kyalo Kikunu mu tawuni kanso ye Idudi bwebagudde ku mulambo gwomwana owemyaka 17, nga gulengejja.
Omugenzi ye Ashraf Nanfula ngabadde mutabani wa Yahaya Nanfula ku kyalo Kikunu mu tawuni kanso ye Idudi, disitulikiti ye Bugweri.
Ssentebbe wekyalo kino Twah Kisambira agambye nti omwana ono yetugidde munda mu muzigo mwebapangisa.
Poliisi eyitiddwa okutandika okunonyereza, wabul abatuuze bagamba nti babadde tebawulira buzibu bwonna ku bantu banpo.


text:
BANNAUGANDA bakeredde mu kiyongobero, oluvanyuma lw’okufuna mawulire g’okufa kwe yali omumyuka wa Ssenkaggale we kibiina kya UPC Joseph Bbosa.
Bbosa era nga ye mwami w’omulamuzi wa kkooti ye Nsi yonna etuula mu ggwanga lya Budaaki Salome Balungi Bbosa, yassizza ogwenkomerero mu ddwaliro elimu mu kibuga Hague ekya Budaaki gyabadde ajjanjabirwa.
Omwogezi we ssiga eddamuzi Solomon Muyita agambye nti bafunye amawulire g’okufa kwa Bbosa, era nga ab’essiga eddamuzi bakungubagira wamu ne mulamuzi munaabwe Salome olw’okuviibwako omwami we, era nagamba nti bajja kuvaayo ne ntekateeka ennungamu ekwata ku kungubagira omugenzi mu kitiibwa.
Bbosa yalondebwa okubeera omumyuka wa Pulezidenti wa UPC mu kiseera Olara Otunu we yaberera omukulembeze wa UPC, era bwe yavaako ne batandika okusika omuguwa ne James Akena aliko kati era nga ensonga zibadde mu kkooti.
Bibadde bikyali awo ate ekisaawe kya mawulire ne kigwamu ekyekango omu ku bannamawulire abagundiivu era aludde nga awereza abantu ku mukutu gwa Radio Sapienthia John Ssentongo okufa.
Ssentongo yoomu ku baatandika okuwereza ku mpewo ku Radio Sapientia, emyaka egiyise emabega era nga abadde awereza Pulogulaamu emanyiddwa nga MUKIKADDE buli lwa sande.
Ono bannamawulire abawerako bayise mu mikono gye era abasinga bamwogeddeko nga abadde alina omutima omulungi mu kutendeka bannamawulire abato.
Do you have a story in your community or an opinion to share with us: Email us at editorial@watchdoguganda.com


text:
Ababaka Ba EALA Baagala Tteeka Erigaba Obusiimo
Ababaka abakilila Uganda mu Paalamenti yobuvanjuba bwa Africa eya EALA batandiise kawefube waabwe ow’okunonya ebirowoozo ku bbago lye tteeka elya East African Community Retirement benefit nga lye baago lye tteeka elyagala omukago okuwa nga obusiimo eli abo abakulembeze bomukaago bwebaba batuuse okuwumula.
Ababaka baano banyonyodde banamawulire ku paalamenti nti ela embera yentaalo mumawanga gannamukaago agaamu n’obuzibu bwebyenfuna byebimu kwebyo ebiviriiddeko emirimu gya palaamenti eno okusannyalala nga tebalina nsimbi.


text:
Abakazi Basomeseddwa Kuby'okuyonsa e Kyankwanzi
Abakazi bangi ensangi zino basalawo okuva kubyokuyonsa abaana, nga bagamba nti abaana babasikasikanya nnyo nebabajja ku mulembeze anti ng’amabeere gafuuse kirala, olwo nebasalawo wakiri okubawa ag’ente, neberabira nti okuyonsa omwana kikulu nnyo ku kukula kw’omwana.
Nga abakyala n’ebitongole ebirala bigezaako okukola ekisoboka okwagazisa abazadde okuyonsa ,omusasi waffe Jordan Mubangizi abadde Kyankwanzi nalaba engeri abantu b’omu kitudnu kino gyebayonsamu nengeri gyebategeramu okuyonsa


text:
1 Bassekabaka 6
Endagaano Enkadde nʼEndagaano Empya
Sulemaani Azimba Yeekaalu
6 (A)Mu mwaka ogw’ebina mu kinaana, abaana ba Isirayiri kasookedde bava mu nsi y’e Misiri, mu mwaka ogwokuna ogw’obufuzi bwa Sulemaani, mu mwezi ogwokubiri ogwa Zivu[a], Sulemaani n’atandika okuzimba yeekaalu ya Mukama.
2 (B)Eyeekaalu kabaka Sulemaani gye yazimbira Mukama yali obuwanvu mita amakumi abiri mu musanvu, n’obugazi mita mwenda, n’obuwanvu mita kkumi na ssatu n’ekitundu. 3 Awayingirirwa mu maaso g’ekisenge ekinene ekya yeekaalu, waali mita mwenda, ng’obugazi bwa yeekaalu bwe bwali, ate ng’obugazi bwakyo mu maaso kiri mita nnya n’ekitundu okuva mu maaso ga yeekaalu. 4 (C)N’akola amadirisa amafunda mu kisenge kya yeekaalu. 5 (D)Wakati w’ebisenge eby’ekisenge ekinene, n’ekifo aw’okwogerera, n’azimba obusenge obw’okubbalibbali okwetooloola wo. 6 Ekisenge ekya wansi kyali mita bbiri ne desimoolo ssatu obugazi, n’ekisenge eky’essa erya wakati kyali mita bbiri ne desimoolo musanvu, n’ekisenge eky’essa eryokusatu kyali mita ssatu ne desimoolo bbiri. N’asalako emiti okwetooloola eyeekaalu gireme okukomererwa mu bisenge bya yeekaalu.
7 (E)Bwe baali nga bazimba yeekaalu, baakozesanga amayinja agaali galongosereddwa gye bagatemeranga, era tewaawulirwa kuvuga okw’engeri yonna okw’ennyondo newaakubadde embazzi wadde ekyuma eky’engeri yonna mu kifo awaali wazimbirwa yeekaalu.
8 Omulyango ogw’ekisenge ekya wakati gwali ku luuyi olw’obukiikaddyo obwa yeekaalu; waabangawo amadaala agaakozesebwanga okugenda mu kisenge ekya wakati, n’okweyongerayo mu kisenge ekyokusatu ekya waggulu. 9 (F)Awo n’azimba yeekaalu n’agimala, n’agisereka n’emiti n’embaawo ez’emivule. 10 N’azimba n’ebisenge ebitono okwetooloola yeekaalu, n’obugulumivu bwa buli kimu bwali mita emu n’ekitundu, nga byesigamizibbwa ku kisenge kya yeekaalu n’emiti gy’emivule.
11 Awo ekigambo kya Mukama ne kijjira Sulemaani nti, 12 (G)“Bino bye bikwata ku yeekaalu eno gy’ozimba; bw’onootambuliranga mu mateeka gange, n’ogondera ebiragiro byange, n’okwatanga n’amateeka gange gonna ng’ogatambuliramu, kale ndituukiriza ekigambo kye nayogera eri Dawudi kitaawo. 13 (H)Era nnaabeeranga wamu n’abaana ba Isirayiri, so siryabuulira bantu bange Isirayiri.”
14 (I)Sulemaani n’azimba yeekaalu n’agimala. 15 (J)Ku bisenge eby’omunda n’assaako embaawo ez’emivule n’azikomelera okuva wansi wa yeekaalu okutuukira ddala ku kasolya, era ne wansi wa yeekaalu n’ayaliirirawo embaawo ez’emiberosi. 16 (K)N’ayawuzaamu emabega wa yeekaalu, n’akolawo ekifo mu yeekaalu ekyenkana mita mwenda, nga ky’ekisenge awaayimirirwanga okwogera, eky’awatukuvu ennyo, ng’akozesa embaawo ez’emivule okuva wansi okutuuka ku kasolya. 17 Ekisenge ekinene ddala ekyali mu maaso g’ekisenge, awaayimirirwanga okwogera waali obuwanvu mita kkumi na munaana. 18 (L)Ne munda wa yeekaalu mwali mwaliriddwamu emivule egyayolebwako entaabwa n’ebimuli ebyanjulukuse. Byonna byali bya mivule; tewaali jjinja eryalabika.
19 (M)N’ateekateeka ekisenge eky’omunda ddala okumpi n’awaayimirirwanga okwogera mu yeekaalu, okuteekamu essanduuko ey’endagaano ya Mukama. 20 (N)Era munda awaayimirirwanga okwogera mwalimu ebbanga erya mita mwenda obuwanvu, ne mita mwenda obugazi, ne mita mwenda obugulumivu[b]. Munda mwonna n’asiigamu zaabu ennongoose[c], era n’akola n’ekyoto n’akisabika n’emivule. 21 Sulemaani n’asabika munda wa yeekaalu ne zaabu ennongoose, n’ayongerako n’enjegere eza zaabu mu maaso g’omu kisenge eky’omunda ekyali kibikiddwako zaabu. 22 Munda wa yeekaalu mwonna, n’assaamu zaabu, ne ku kyoto eky’omu kisenge awaayimirirwanga okwogera[d] n’asiigako zaabu.
23 (O)Mu kisenge awaayimirirwanga okwogera n’akolawo bakerubi babiri ab’emiti egy’emizeeyituuni, buli kerubi obugulumivu bwe mita nnya n’ekitundu. 24 Obuwanvu bw’ekiwaawaatiro ekimu ekya kerubi omu bwali mita bbiri n’obutundu busatu, n’ekiwaawaatiro ekyokubiri mita bbiri n’obutundu busatu, ze mita nnya n’ekitundu okuva ku luuyi olumu olw’ekiwaawaatiro ekimu okutuuka ku luuyi olw’ekiwaawaatiro ekyokubiri. 25 Kerubi owookubiri naye yali mita nnya n’ekitundu, era bakerubi bombi baali ekigero kye kimu n’endabika yaabwe nga y’emu. 26 Obugulumivu bwa buli kerubi bwali mita nnya n’ekitundu. 27 (P)N’ateeka bakerubi mu kisenge eky’omunda ddala mu yeekaalu, ng’ebiwaawaatiro byabwe byanjuluzibbwa. Ekiwaawaatiro ekya kerubi omu ne kikwata ku kisenge eruuyi, n’ekiwaawaatiro ekya kerubi omulala ne kikwata ku kisenge ekirala eruuyi, ebiwaawaatiro byabwe ne bikwatagana wakati wa yeekaalu. 28 Bakerubi n’abasiigako zaabu.
29 (Q)Ku bisenge byonna ebya yeekaalu okwetooloola, mu bisenge eby’omunda, ne mu bisenge eby’ebweru, n’akola ebifaananyi ebyole ebya bakerubi, n’enkindu, n’ebimuli ebyanjulukuse. 30 Ne wansi mu bisenge eby’omunda n’eby’ebweru ebya yeekaalu n’assaamu zaabu.
31 Awayingirirwa mu kifo awaayimirirwanga okwogera, waali wawaniriddwa emifuubeeto n’empagi ez’enzigi, omulyango nga gwa nsonda ttaano. 32 Ku nzigi zombi ez’emiti egy’emizeeyituuni n’akubako ebifaananyi ebyole ebya bakerubi, n’enkindu, n’ebimuli ebyanjulukuse, bakerubi n’enkindu n’abisiiga zaabu. 33 Mu ngeri y’emu n’akola omulyango oguyingira mu kisenge ekinene ddala, n’ateekawo emifuubeeto egy’emizeeyituuni, omulyango nga gwa nsonda nnya. 34 N’akola n’enzigi bbiri za miberosi, buli luggi nga lulina embaawo bbiri ezakyukiranga mu myango. 35 Ku zo n’ayolako ebifaananyi ebya bakerubi, n’enkindu n’ebimuli ebyanjulukuse, n’abisiiga zaabu ensanuuse.
36 (R)N’azimba oluggya olw’omunda n’embu ssatu ez’amayinja amateme obulungi, n’olubu olw’emiti egy’emivule.
37 Awo mu mwaka ogwokuna, mu mwezi Zivu omusingi gwa yeekaalu ya Mukama ne gumalirizibwa. 38 (S)Mu mwaka ogw’ekkumi n’ogumu mu mwezi Buli[e], gwe mwezi ogw’omunaana, ebitundu byonna ebya yeekaalu ne bimalirizibwa ng’ebigero byabyo bwe byali. Yamala emyaka musanvu ng’agizimba.
Footnotes
- 6:1 Zivu Omwezi gwa Zivu gwe gwa Maayi. Zivu mwezi gwakubiri mu Kalenda y’Ekiyudaaya
- 6:20 Ebipimo eby’omunda w’essinzizo byali emirundi ebiri mu bunene okusinga Awatukuvu w’Awatukuvu mu Weema ey’Okukuŋŋaanirangamu (Kuv 26)
- 6:20 Zaabu ennongoose kabonero akalaga ekitiibwa kya Katonda
- 6:22 N’asiiga zaabu ku kyoto okwoterezebwa obubaane (7:48; Kuv 37:25-28)
- 6:38 Buli Omwezi gwa Buli gwa munaana ku kalenda y’Ekiyudaaya; ku kalenda eya bulijjo gwe gwa Okitobba oba Kafuumuulampawu
Bayibuli Entukuvu, Endagaano Enkadde nʼEndagaano Empya Copyright © 1984, 1986, 1993, 2014 by Biblica, Inc.® Tuweereddwa olukusa okuva mu Biblica, Inc.® Olukusa lwonna mu nsi yonna lusigalidde mu Biblica, Inc. Luganda Contemporary Bible Copyright © 1984, 1986, 1993, 2014 by Biblica, Inc.® Used by permission of Biblica, Inc.® All rights reserved worldwide.


text:
Ssuuna Ben ne Mbaziira Tonny mu wofiisi ya Katikkiro Charles Peter Mayiga Katikiro wa Buganda Charles Peter Mayiga akuutidde banabitone okuwa emirimu gy’abwe ekitiibwa bagikole...Read more
Grenade Official Deus Ndugwa Omuyimbi Grenade Official agamba nti ekirooto kye kyakuwangula ku ngule eya Grammy award, era alina essuubi nti wakugiwangula ayongere okufuuka omuyimbi...Read more
Omugenzi Tonny Ssengo Leero giweze emyaka 23 bukyanga munnabitone Tonny Ssengo ava mu bulamu bwansi. Tonny Ssengo yafa nga 13 June,1999. Omugenzi...Read more
Omugenzi Omugave Ndugwa Joseph Ssemakula abadde munnakatemba n'emizannyo Bannakatemba n'emizannyo mu Uganda bali mu kiyongobero baviiriddwako empagi ebadde eyamaanyi, Omugave Ndugwa Joseph Ssemakula. Omugave Ndugwa y'eyatandikawo...Read more
Fik Fameika Omuyimbi Fik Fameica ng'amannya ge amatuufu ye Walukagga Shafik asomoozezza abayimbi abaakatandika, okubeera abagumiikiriza baleme kupapirira kufuuka ba kabi ng'ekiseera kyabwe tekinatuuka. Fik...Read more
Abazannyi ba katemba abamaze ekiseera ekiwanvu nga basanyusa bannauganda bekozeemu omulimu, batongozza omuzannyo ogugendereddwamu okuzza obuggya ekitiibwa ky katemba mu ggwanga Omuzannyo guno gituumiddwa Abassa n’abassa gwawandiikibwa munna katemba Christopher...Read more
Omuyimbi Nina Rose ne MC Kats Omwogezi w'okumikolo Mc Kats n'omuyimbi Nina Rose baguze emijoozi gy'okuddukiramu emisinde gy'amazaalibwa ga Kabaka egy'omwaka guno 2022. Emijoozi bajiguze...Read more
Omuyimbi Catherine Kusaasira Bya Davis Ddungu Omuwabuzi wa president ku nsonga za Kampala, munna NRM omuyimba Catherine Kasaasira, yeweze okutwala police mu mbuga z'amateeka olw'okulemesa ekivvulu...Read more
Bannakinku mukuzanya film Omwami n'omukyala Will ne Jada pinkett Smith,emitima gibali ku mitwe ng'eyabuulira owolugambo,anti bandirekera awo okuddamu okulabikira Ku mukutu gw'amawulire gwonna. Kivudde ku babiri bano okunaaba ensonyi Ku...Read more
Omukadde ng'ayambibwako okutambula obutasigalira ng'Omutanda amaze okusimbula emisinde Abaddusi ababadde bakungaanye okwetoloola olubiri, Kabaka olusimbudde nebadduka nga boolekera oluguudo lwa Kabakanjagala Abamu ku Bazzukulu ba Buganda mu Busoga Bano baddukidde...Read more


text:
Amawulire
Gavt ewakanyiza omusango gwa bannaddiini
Ivan Ssenabulya
November 10th, 2021
Bya Ruth Anderah,
Ssabawaabi wa gavt awakanyiza omusango ogwatwalibwa mu kkooti abamu ku bannaddiini nábakkiriza nga bawakanya obukwakulizo gavt bweyateeka ku masinzizo olwekirwadde kya covid.
Mu kirayiro ekikubiddwa dayirekita owébyóbulamu mu minisitule eye byobulamu Dr. Henry Mwebesa, gavt ekakasa nti obukwakulizo buno bwaleetebwa kukuuma bannansi era nga buvunayizibwa bwa gavt okukikola.
Dr. Mwebesa agambye nti singa gavt teyasitukiramu nobukwakulizo buno embeera yali suse ebwomulamuzi
Okusinzira ku ssabawaabi wa gavt, omusango gwa bannaddiini gwadibizibwa bukya mukulembeze weggwanga yaddiriza ku bukwakulizo ku masinzizo nga kati abakkiriza bakkirizibwa mu makanisa.
Wabula bannaddiini nga bakulembedwamu Bishop Wisdom Peter Katumba owékanisa ya Charis Fellowship Ltd ne Imaam Bbaale Mohammed atwala omuzikiti gwa Masjid Taqwa e Kabowa mugombolola yé Rubaga Division bagamba nti kkooti erina okuwaliriza gavt okuteeka ekitiibwa mu ddembe lyókusinza.


text:
Bya Issah Kimbugwe
Olukiiko olwatekebwawo obwakabaka okunonyereza ku biviirako emivuyo mu mpaka z’omupiira ogwa masaza ga Buganda, námakubo agasobola okuyitibwamu okukuuma omutindo gwémpaka zino, lwanjudde alipoota entongole evudde mukunoonyereza kuno.
Olukiiko luno nga lukulirwa Ssentebe Sabiiti Muwanga lwalondebwa mu April 2020,nga besigama ku mivuyo egyaliwo mu mpaka za 2019.
Mu mpaka za 2019 omwafiira nómuwagizi wa ttiimu ya Buddu mu kisaawe e Mpigi, Buddu bweyali ettunka ne Mawokota.
Ebimu ku byanjuddwa mu alipoota eno era nga byetaaga okutereeza, kuliko ennamula yómupiira eyékiboggwe, okubulankanya kwa Ssente eri bonna abakwatibwako ensonga.
Mulimu ebyobufuzi by’eggwanga ng’abantu abamu bakozesa empaka zino nebigenderwa byabwe eby’obufuzi, abazannyi okugulirirwa bannabyabufuzi, abakulembeze obutawa balala kitiibwa nga beraga essajja, n’ebirala.
Ensonga zonna ezinomoddwayo zikwata ku bitongole ebyenjawulo, omuli ekya Majestic brands, eggwanika ly’obwakabaka,abakulembeze mu masaza, abaddukanya tiimu,abakommonsi ba firimbi, abazannyi n’abawagizi bennyini abamu abeyisa mu ngeri etasaanidde.
Ssentebe w’akakiiko akabadde kanoonyereza Ssabiiti Muwanga ayanjudde alipoota eno n’ategeeza nti eensonga zonna ezinokoddwayo zisobola bulungi okunogerwa eddagala.
Minister wébyemizannyo mu bwakabaka, Owek Henry Moses Ssekabembe Kiberu, yebaziza olukiiko olwálipoota eno eyakolebwa mu kiseera ekyali ekizibu ennyo ekya covid 19.
Minister akakasizza nti ensonga zino zigenda kukwatibwa nóbwegendereza ate nókukolera ewamu okukuuma omutindo gwémpaka za masaza.


text:
MU kiro ekikesezza olw’okuna ab’ebyokwerinda baanzinzeeko amaka ga munnamawulire Solomon Serwanja ne batamusangayo, ate bwe bukedde ku makya ne baddayo ne bakwata Mukyala we Vivian Nakaliika Serwanja natwalibwa ku Poliisi ya CPS mu Kampala.
Era bano bagenze mu maaso ne bakwata Bannamawulire abalala 3 okuli Kassim Muhamad, Rashid Kaweesa ne Godfrey Badebye nga bano bakolera ekitongole ky’amawulire ekya BBC era nabo batwaliddwa ku CPS.
Akulira ekitongole ekilwanirira eddembe ly’aBananamawulire mu Ggwanga ekya Human Rights Network for Journalists Uganda (HRNJ) Robert Sempala akakasizza okukwatibwa kwa bannamawulire bano era nagamba nti ayogeddeko n’omuddumizi wa Poliisi mu Kampala ne miriraano Moses Kafeero namutegeeza nti babalina naye ebintu biwanvu.
Ensonda zitegezezza nti bano bandiba nga okukwatibwa kiddiridde okuba nti babadde baliko emboozi empanvu gye babade banonyerezaako, eyekuusa ku nsonga ze ddagala mu malwaliro ga Gavumenti.
Wabula Ssempala ategezezza nti tebanamanya kika kya misango gye babagguddeko, eranga bamaze okuyungula ekibinja kya bannamateeka ekikulembeddwamu Hon Medard Lubega Seggona okulaba nga batasibwa.
Do you have a story in your community or an opinion to share with us: Email us at editorial@watchdoguganda.com


text:
Okuwulira emisango gy’ebyokulonda kwa babaka ba parliament n’obukiiko bwa government ez’ebitundu okwa 2021 egyatwalibwa mu kooti ejulirwamu kutandise okuwulirwa enkya ya leero.
Ogumu ku misango egisoose okuwulirwa gwe gwa Hamis Walusimbi Musoke awakanya obuwanguzi bwa Wakayima Musoke Hannington Nsereko omubaka wa Nansana Municipality.
Walusimbi agamba nti Wakayima talina buyigirize bumala, obumusobozesa okubeera mu kifo ekyo ng’omubaka wa parliament.
Wabula Wakayima ng’ayita mu bannamateeka be abakulembeddwamu Richard Latigo basabye kooti ejulirwamu egobe omusango guno, ng’agamba nti Walusimbi yaguwaaba obudde buyise.
Walusimbi asabye abalamuzi abakulembeddwamu amyuka Chief Justice Richard Buteera, nti bamuweeyo obudde obulala okwongera okunyweza okujulira kwe.
Kooti etaddewo olwa nga 24th March, 2022.


text:
3141 Views
Intro Your love is my love oh Sir Dan Magic Ntale Verse 1 Njagala leero nkubuulire Naawe ombuulire Oba nga kye mpulira okiwulira Empapula zonna tuzijjuze Signature ngitonnyeze Olwo byonna tubyekole, aah eeh Wooli, wendi Saagala stress Join me, honey Gwayita faasi faasi Baby I need you today N'enkya tomorrow Baby I need you today Monday to Monday Chorus Njagala nkukwase ennamba Ennamba Oli nnamba emu mu nnamba Ennamba Njagala nkukwase ennamba Ennamba Oli nnamba emu mu nnamba Ye gwe nnamba Verse 2 Fitting ku fitting Oli nnamba emu mu kisaawe Laavu eno laavu eno Njagala tugibakube mu face Fitting ku fitting Oli nnamba emu mu kisaawe Laavu eno laavu eno Njagala tugibakube mu face Anti nanti, eh Nkumatira bya kiloodi, eh Ate nga n'anti N'omukwano gwo ngulina eno Baby I need you today N'enkya tomorrow Baby I need you today Monday to Monday Chorus Njagala nkukwase ennamba Ennamba Oli nnamba emu mu nnamba Ennamba Njagala nkukwase ennamba Ennamba Oli nnamba emu mu nnamba Ye gwe nnamba Repeat Verse 2 Fitting ku fitting Oli nnamba emu mu kisaawe Laavu eno laavu eno Njagala tugibakube mu face Fitting ku fitting Oli nnamba emu mu kisaawe Laavu eno laavu eno Njagala tugibakube mu face Anti nanti, eh Nkumatira bya kiloodi, eh Ate nga n'anti N'omukwano gwo ngulina eno Baby I need you today N'enkya tomorrow Baby I need you today Monday to Monday Chorus Njagala nkukwase ennamba Ennamba Oli nnamba emu mu nnamba Ennamba Njagala nkukwase ennamba Ennamba Oli nnamba emu mu nnamba Ye gwe nnamba Lyrics by mp3jaja.com Outro Nnamba Ennamba Nnamba Ennamba
Advertisement
Ndaga | Irene Ntale
537 Views
Nyamba | Irene Ntale
3594 Views
Enamba | Irene Ntale
3142 Views
Shuga Daddy | Irene Ntale
5586 Views
Post Me featuring Mr Eazi | Irene Ntale
9836 Views
Sembera | Irene Ntale
13588 Views
Otubatisa feat. Sheebah Karungi | Irene Ntale
4555 Views
Kola | Daddy Andre
1186 Views
Oba Onfuna [Owebina] | Fixon Magna
1012 Views
Akageri featuring Recho Rey | Aybrah
2694 Views
Glorify You | Irene Namubiru
404 Views
Ntibula | Martha Mukisa
4549 Views
Personal | Zuli Tums
1128 Views
Advertisement


text:
Ebyava mu kunoonyereza ku bitabo ebiwandiikiddwa mu nnimi ennansi mu Uganda bifulumye
Lipoota eraga ebyazuulwa mu kunoonyereza okwakolebwa ku bitabo ebisomebwa abaana abato, okuva mu nassale okutuuka ku kyokusatu nga biwandiikiddwa mu nnimi ennansi efulumye. Okunoonyereza kuno kwakolebwa mu 2014 mu mawanga 11 aga Afrika nga kwali kukulirwa ekibiina kya Research Triangle International (RTI) nga kiyambibwako aba blue Tree Group (bTG) ne African Academy Of Languages (ACALAN).
Okunoonyereza kwali kwagala okuzuula obungi bw'ebitabo ebiwandiikiddwa, ennimi ze biwandiikiddwaamu, omutindo gwabyo, ebiti mwe bigwa, abaabikuba, bbeeyi yaabyo n'ebirala ntoko ng'ekigendererwa kwe kulaba oba biri ku mutindo ogwetaagisa era n'okumanya n'ennimi za Afrika ezirina ebitabo mu nnimi ennansi ebiri ku mutindo ogwetaagisa okusomebwa abaana bano abato.
Wano mu Uganda akakiiko ka Luganda Lusoga Lugwere ke kaakulembera okunoonyereza kuno nga Muky. Pamela Batenga ne Margaret Nankinga be baali abakwanaganya b'okunoonyereza ate nga munnakakiiko omulala Mw. Mutale Ttendo ne Dr. Sam Andema okuva mu yunivasite y'e Kyambogo be baakola okunoonyereza.
Abakugu bagamba nti omwana ayanguyirwa nnyo okuyiga okusoma n’okuwandiika ssinga abeera n’obutabo bw’asoma, awaka w’abeera ne ku ssomero gy’asoma.
Ebyavudde mu kunoonyereza okwakolebwa ku bitabo mu nnimi ennansi biraga nti Uganda erina obuzibu kubanga omuwendo gw’ebitabo bino mu nnimi ennansi gukyali wansi ate nga bo abaana aba nassale kumpi tebalina bitabo bya nnimi ennansi ebibayigiriza okusoma.
Okunoonyereza kuno (Survey of Children’s Reading Materials in African Languages in 11 Countries) kwazuula ebitabo ebiri mu nnimi ennansi 33 eza Uganda. Ennimi ezaasinze okuba n’ebisomebwa abaana abato mwabaddemu Oluganda, Olulugwala (Lugbara) n’Olulahho (Langi).
Uganda yatandika enkola esomesa abaana mu nnimi ennansi okuva mu kibiina ekisooka okutuuka mu Kyokusatu, mu mwaka 2007 ng’egenderera okwagazisa n’okwanguyiza omuyizi okuyiga okusoma ng’atandikira mu lulimi lwe olukozesebwa awaka n’abantu mu kitundu mw’abeera. Kyokka ekimu ku bikyalemesezza enkola eno okuvaamu ebibala eby’omuzinzi ebyali bisuubirwa kwe kuba nti ebitabo by’ennimi ennansi ebyetaagisa okukozesebwa abaana bano abato ebiriwo tebimala.
Okunoonyereza kwazudde nti ebitabo ebiyigiriza abaana okusoma mu nnimi ennansi bikyali bitono ng’ebitabo ebyazuuliddwa mu kiti kino byabadde 786 mu nnimi 33 eza Uganda. Oluganda lwe lwabadde lusinza ebitabo nga lwabadde na 182 ng’ebisinga byebyo ebikozesebwa mu kusomesa mu kibiina.
Ebitabo ebiriwo tebimala kutuukiriza ekigendererwa ky’abaana okuyiga okusoma n’okuwandiika mu nnimi zaabwe. N’ebyo ebitabo ebitono ebiriwo si kyangu kubibunyisa eri abandibisomye kubanga bbeeyi y’okubikuba mu kyapa eri waggulu ate nga ne bannyinibyo tebabissa mu nkola ey’olukale (creative commons) esobozesa abalina obusobozi okubizaaza ne byeyongera okwala.
Lipoota eno eraga nti emu ku nsonga ezivuddeko ebitabo by’ennimi ennansi ebisomebwa abaana bano abato okuba ebitono be bazadde abataagala nnimi zaabwe nga bagamba nti zireeta enjawukana, bbeeyi y’okukuba ebitabo okuba waggulu nayo eremesa okukuba ebitabo naddala mu nnimi ezoogerwa abantu abatono.
(Soma lipoota eno mu bujjuvu mu Lungereza)
Abayizi bannyonnyodde Kabaka ssaayansi w'omubiri mu Luganda
AKAKIIKO KATANDISE OKUSSAAWO EBIBIINA ABAANA MWE BAYIGIRA OKUSOMA OLUGANDA MU MASOMERO
Yiino emmunyeenye ya Kyaggwe
OKWANIRIZA
Nkwanirizza ku mukutu gwaffe guno ogwa Luganda Lusoga Lugwere cross border language commission.
Weegazaanye
AMAWULIRE
- Sep. 20, 2014
-
Abayizi bannyonnyodde Kabaka ssaayansi w'omubiri mu Luganda
- Sep. 11, 2014
-
Batandise empaka mu lulimi Oluganda
- Jul. 23, 2014
-
Akakiiko katandiseewo ebibiina ebiyigiriza okusoma mu Luganda mu masomero
- Jul. 06, 2014
-
Ssekiboobo awadde abasomesa b'olulimi Oluganda ofiisi
- May. 3, 2014
-
Ebyanjula
- Apr. 26, 2014
-
Bafunye omukutu
- Apr. 26, 2014
-
Akakiiko kasazeewo ku nkuluze
- Apr. 29, 2014
-
Asabye Gavt. ku kukulaakulanya olulimi
- Apr. 8, 2014
-
Kaminsona yeeyamye ku nnimi
- May. 3, 2014
-
News in brief
- May. 3, 2014
-
ENGERO ZA BAJJAJJA


text:
MUNNAMAWULIRE Andrew Mwenda enkya ya leero ayingidde ekibiina kye by’obufuzi ekya National Unity Platform NUP ekikulemberwa omubaka wa Kyadondo East Robert Kyagulanyi Sentamu mu ngeri eyewunyisa.
Ekyamazima abamu ku bannaKibiina kya NUP beewunyizza okulaba omukulu Mwenda nga azze ataddeko enkofiira emyufu mu ngeri y’olusaago era nayanirizibwa mu mizira ekintu ekilese abasinga obungi nga beewunaganya oba ddala kituufu.
Ono ekiseera kyonna abadde avuma abawagizi ba People Power nga agamba nti bayaaye abatalina bya kukola, kyokka kati munnakibiina omujjuvu era awereddwa ne kaadi emukakasa mu kibiina.
Olumaze okwesogga NUP atandikiddewo okusaba olukungaana olwawamu n’omukulembeze Robert Kyagulanyi, basobole okukubaganya ebiroowozo mu lujjudde abantu basalewo ku ani asanidde okukwata kaadi ye kibiina mu kulonda okugenda okubaawo mu 2021.
Kino nakyo kyongedde okutiisa abawagizi ba Kyagulanyi nga abagamba omusajja nga atandikidde mu ggiya, kubanga babadde balowooza nti agenda kusooka kwetegereza bigenda mu maaso mu kibiina sso ssi kutandikira ku bifo ebyawaggulu.
Ono nga muntu nnyo wa Pulezidenti Museveni era nga abadde awaana nnyo obukulembeze bwa NRM ekimutanudde okwesogga NUP teri akimanyi okujjako ye ne Katondawe.
Do you have a story in your community or an opinion to share with us: Email us at editorial@watchdoguganda.com


text:
878 Views
Intro Swangz Avenue Verse I Eno love kimyanso kyanjuba Ekutte ng'enkonge mu mazzi ga pipa Eh, eringa kawoowo kansuwa Ekirako ejjuba ejjuba, erigudde mu cuupa Eh, kuluno abayaye balumwa Bakuweweera nga bwooya bwa kappa Eeh eh, nkoye bulumi bwanjala Njagala kulya nga pilawo Masala Love kikemo eba nsasage yaddala Njagala mupira, bulange masaza Yeah, njagala onkube kunyama Emikono mubanga, enkoona kutaka Nze bwemba mu love, sagala manya Alina gwayagala amukwatire ddala Eh eh, mukwatire ddala Emikono mubanga Chorus Bend down shoot, sasi ku nyama Tuli kumulamwa ebyaffe byadala I say bend down shoot, sasi ku nyama Tuli kumulamwa ebyaffe byadala I say bend down shoot, sasi ku nyama Tuli kumulamwa ebyaffe byadala Ah mi say bend down shoot, sasi ku nyama Tuli kumulamwa ebyaffe byadala Verse II Fire baby Ffe tetuli kukawani, kikopo na majaani Ekyenkya kinyeebwa, ekyegulo nyama Nga tamale mirundi, siba mukamooli Sirozebwa nga sukari lwakiri ondeka Kagatto ka addidas, wagulu vassace Oli ku designer, eby'owino nabipowa Kati ono Steve keyz, yakubye da beat Nabadde ku love siva kumulamwa Sikibidibidat, doremifasodoti Ojogeza oluzungu mu luchina oluka Be-be baby bambi, onkuba misumaali Okungaana apaana, lwakiri ontuga Eh eh, lwakiri ontuga Okungaana apaana, apaana Chorus Bend down shoot, sasi ku nyama Tuli kumulamwa ebyaffe byadala I say bend down shoot, sasi ku nyama Tuli kumulamwa ebyaffe byadala I say bend down shoot, sasi ku nyama Tuli kumulamwa ebyaffe byadala Ah mi say bend down shoot, sasi ku nyama Tuli kumulamwa ebyaffe byadala Verse III Kati nfunye parking Mwenakolera massaging Love you more than beamer Benz And after party tugenda Beijing Eh, mbulira oba kyoli kyendi Beautiful eyes, gyako galubindi Eh, you take me far away Mama nze, ndi kukyokya nze Eh, oli munda osabula nze, wowe nze Chorus Bend down shoot, sasi ku nyama Tuli kumulamwa ebyaffe byadala I say bend down shoot, sasi ku nyama Tuli kumulamwa ebyaffe byadala I say bend down shoot, sasi ku nyama Tuli kumulamwa ebyaffe byadala Ah mi say bend down shoot, sasi ku nyama Tuli kumulamwa ebyaffe byadala Outro Sasi ku nyama Tuli kumulamwa ebyaffe byadala Sasi ku nyama Tuli kumulamwa ebyaffe byadala Sasi ku nyama Tuli kumulamwa ebyaffe byadala
Advertisement
Sasi Ku Nyama | Winnie Nwagi
879 Views
Kwata Essimu featuring Free Boy | Winnie Nwagi
6529 Views
Amaaso Urban Remix featuring Vinka X The Mith X Feffe Bussi X Dj Harold | Winnie Nwagi
5538 Views
Amaaso featuring Vinka | Winnie Nwagi
4131 Views
Fire Dancer featuring Slim Prince | Winnie Nwagi
8682 Views
Kola | Daddy Andre
1187 Views
Oba Onfuna [Owebina] | Fixon Magna
1013 Views
Akageri featuring Recho Rey | Aybrah
2694 Views
Glorify You | Irene Namubiru
404 Views
Ntibula | Martha Mukisa
4550 Views
Personal | Zuli Tums
1129 Views
Advertisement


text:
441 Views
Aah aye, aah aye, eeeeh yi yee Swangz Avenue Aah aye, aah aye, eeeeh yi Title ya my lover kanjikuwe Kuba amasanyu ompeera mu bandale Butabo bakuba bungi bansomere Matu gabisambajja mabbali Gunno mukwano gwetwafunye Lugero luwanvu okira ku Ofwono Ddoboozi erileeta enyonyoogeze Ndiseera abalyagala ku mikolo Ndikwewala ntya wansensera And never show me no way Nkulowoozako obwongo buneesera I dont wanna miss you no day Bwebambuuza ogenda wa Kusanga sweetheart Omwana yatamiira sweetheart Asanyuse ki bintu bya sweetheart Omwana yakiteekamu art Kale bba kampite sweetheart Omwana yatamiira sweetheart Asanyuse ki kujja kwa sweetheart Ne future yajizanyako part Ku bill ya baby bampe ku care Ne ka space nsonde ku air Mba mu fear bwataba here Ekituufu si bwe nali ba dear Wanno na wa, eza mafuta ninamu Nina ne money byayagala ngulamu Kawa, wamma sikyekekamu Gwe kasuwa ka love yange kamu I support you no matter the rival Obasobola naddala nga kwendi Tell me how can I motivate you Oobenga tonva wanno kuba Bwebambuuza ogenda wa Kusanga sweetheart Omwana yatamiira sweetheart Asanyuse ki bintu bya sweetheart Omwana yakiteekamu art Kale bba kampite sweetheart Omwana yatamiira sweetheart Asanyuse ki kujja kwa sweetheart Ne future yajizanyako part Title ya my lover kanjikuwe Kuba amasanyu ompeera mu bandale Butabo bakuba bungi bansomere Mattu gabisambajja mabbali Gunno mukwano gwetwafunye Lugero luwanvu okira ku Ofwono Ddoboozi erileeta enyonyoogeze Ndiseera abalyagala ku mikolo Bwebambuuza ogenda wa Kusanga sweetheart Omwana yatamiira sweetheart Asanyuse ki bintu bya sweetheart Omwana yakiteekamu art Kale bba kampite sweetheart Omwana yatamiira sweetheart Asanyuse ki kujja kwa sweetheart Ne future yajizanyako part
Advertisement
Sweetheart | Zafaran
442 Views
Kola | Daddy Andre
1183 Views
Oba Onfuna [Owebina] | Fixon Magna
1009 Views
Akageri featuring Recho Rey | Aybrah
2694 Views
Glorify You | Irene Namubiru
404 Views
Ntibula | Martha Mukisa
4549 Views
Personal | Zuli Tums
1128 Views
Advertisement


text:
Omuyimbi atenga munabyabukulembeze Robert Kyagulanyi Sentamu abasinga gwebayita Bobi Wine olunaku lwolwaleero akyaddeko kukakiiko kebyokulonda nga yemulugunya kukyekubiira ali mubyobufuzi enaku zino nga akakiiko kano kefudde akavuganya ekibiina Kya National Unity Platform.
Bobi Wine nga aliwamu nomuwandiisi omukulu owekibiina atenga era yemuwandisi wekisinde Kya people power omukulu David Lewis Ruboganya bakyalidde akakiiko Kano nga bemulugunya ku nsonga ezenjawulo ezibadde zibabobya omutwe nga abekibiina Kya NUP.
Bwabadde ayogerako nebanamawulire, Bobi Wine ategezeza nti ensonga okubadde laangi yabwe, kwosa nakabonero kabwe aka manvuuli nti akakiiko kebyokulonda kalina okukawandiisa mubwangu ekintu kyebakiriziganyiza nakyo.
Bobi Wine era atadde akakiiko Kano kuninga singa kakola ensobi Yona nekatabeera kerufu mukulonda kwa 2021 nti kandyekanga nga kekavuddeko obuzibu bwokutabanguka kwegwanga ekintu kyagamba nti tebandikyaagadde.
Akakiiko kebyokulonda kakiriza ensobi zino era nekasubiza okwetereza.
Also read: Byabakama sikwesiga- Bobi Wine


text:
Amawulire
Omuyizi atiddwa mu bukambwe mu Arua
Ivan Ssenabulya
March 7th, 2022
Bya Juliet Nalwooga
Poliisi mu disitulikiti ye Arua enonyereza ku nfa y’omwana owemyaka 21 Aziz Adnani.
Omugenzi abadde muyizi mu S 4 ku ssomero lya St Joseph’s college Ombaci nga kigambibwa nti yatemuddwa abatamanya ngamba.
Omwogezi wa poliisi mu kitundu kya West Nile, Josephine Angucia agambye nti omwana ono abadde yava mu kitundu kye Terego mu Tanganyika Ward, mu masekati gegombolola y’ekibuga Arua.
Bano bagenze ku mupiira ogwomukwano mu munisipaali ye Koboko nessomero lya Ayume Memorial SSS ngno kigambibwa nti yatakudde oluyombo nabantu abamukubye nabuuka nebisago ebyamuviriddeko okufa.
Kigambibwa nti oluvanyuma lwokumukuba bamukukusiza nebamuyingiza mu kalwaliro ak’okumpi, nebamusuula eyo.
Poliisi egamba nti okunonyereza kugenda mu maaso.


text:
Tag: #6BillionHandShake
Tebinnaggwa: Ebikusike Mu Ndagaano Z'amafuta Byava DdaEmivuyo mingi egyetobese mu mafuta. Egyetololera ku mafuta gyatandikira ddala Uganda lweyatandika okusoloza emisolo okuva mu Kampuni z’amafuta era ng’okusolooza kwatandikira ku ...
Katuntu Alagidde Ministule Y'amateeka EnoonyerezebwekoKawefube wakakiiko ka palaamenti akakola ku ntambula y’emirimu mu bitongole bya gavumenti aka COSASE nga kekanoonyereza kubuwumbi omukaaga ezamafuta obwagabanibwa abanene azzeemu ...
Abasiimuula Woofisi BabalaaseAkakiiko ka palamenti akabuulirizza ku kasiimo ak’obuwumbi 6 president Museveni bweyawa abaali mu musango gwa mafuta, kongedde okunyuma ku luno abalongoosa wofiisi ...
Akasiimo Gaali Maanyi GaffeEyali saabawolereza wa gavumenti Peter Nyombi akawangamudde bwategezezza akakiiko ka paalamenti akalondoola emirimu gy’ebitongole bya gavumenti nti akasiimo k’obuwumbi 6 obwaweebwa abantu ...
We Didn't Initiate Hand Shake – URAThe Commissioner General of Uganda Revenue Authority, Doris Akol has told parliament that the six billion shillings presidential handshake was initiated by ...
Ssente Z'akasiimo Zongedde OkulandaAkakiiko ka paalimenti akassibwawo okunonyereza ku kasiimo k’obuwumbi Omukaaga pulezidenti zeyawa abaakola ku musango gw Tullow oil, katandise okwago. Mu lutuula lwa ...
6 Billion Hand Shake – Legal Perspective (Lawyer Jet Tumwebaze, Lawyer Jude Byamukama) – Part ...Legal insight into the presidential hand shake


text:
Poliisi enoonyereza ku buzzi bwemisango etandise okukuꞃaanya obujulizi ku bantu bonna abagambibwa nti bazze boogera ebya nsimattu kunfa y’abadde sipiika L’Okori Jacob Oulanyah.
Poliisi etegeezezza nti emaze okulawuna emikutu emigattabantu gyonna, okubadde kutambulira obubaka bwokufa kwa Oulanyah, era mu kadde kano eri mu kusengejja n’Okusunsula abagenda okuyitibwa babitebye, nga bwebanagaana bakukwatibwa ku kifuba.
President Gen Yoweri Kaguta Museveni Tibuhaburwa yasinziira ku mukolo gw’okulonda sipiika omuggya Anita Among n’omumyuka we Thomas Tayebwa, naayisa ebiragiro ku boogera amawulire geyayita agatalina makulu, nebasasaanya amawulire agoobulimba, nti Oulanyah yafa butwa ekintu ekitayogerwa basawo mu alipoota yabwe.
Omwogezi wa police mu ggwanga Fred Enanga, asinzidde Naggulu ku kitebe kya poliisi ekikulu n’ategeeza nti abanaayitibwa bakukola sitatimenti, olwo okuziika Oulanyah bwekunaaba kuwedde basimbibwe mu mbuga z’amateeka bannyonyole gyebamanyira nti omugenzi yafa butwa.
Mu ngeri eyenjawulo, police e Mukono etandise okunoonyereza ku ttemu eryakoleddwa ku bakuumi b’essomero lya St John SS Nakisunga Mukono.
Abakuumi bano babiri baalumbiddwa abazibu nebattibwa mu bukambwe.
Patrick Kanyole ne Hyuha Andrew babadde bakuumi ku ssomero lino, nga kitegerekese nti battiddwa mu maaso g’abayizi babiri , olwo abazigu bwebaamaze okubatta nebanyagulula ensimbi z’essomero lino.
Enanga agambye nti ettemu ekika kino lizza likolebwa mu bitundu bye Mukono naddala ku masomero, nga balumbagana abakuumi abatalina mmundu.


text:
Omumyuuka w’omukubiriza w’Olukiiko olukulu olw’eggwanga Rt. Hon. Anita Annet Among ayise bukubirire Minisita w’Ebyensimbi alabikeko mu Palamenti aginnyonyole wa webatuuse ku nsonga y’emiwendo gyebintu ebikozesebwa mu bulamu obwabulijjo egyekanamye so nga enfuna y’abantu yo ekyali yegeyege.
- Muddeyo musomese abaana b’Eggwanga – Pulezidenti Museveni
- Abadde agezaako okubba bamukubye essasi mu butuuliro
- Omuvubuka afiiridde mukugezesebwa okuyingira UPDF
- Pulezidenti Museveni asisinkanye aba UNATU
- Abakozi ku ssamba y’amajaani e Bushenyi bekalakaasizza
- Spice Diana jangu obitebye – Poliisi
- Katikkiro agenze Ssese kubunyisa njiri ku mukenenya
- Ssaabasajja Kabaka asiimiddwa ekitongole kya UNAIDS


text:
Ku ssaawa musanvu n’eddakiika 57, leero nga 01 April,2022 omubiri gw’abadde sipiika wa Parliament Jacob Oulanyah gutuusiddwa mu ggwanga, mu nnyonyi ya Ethiopian airlines.
Omubiri gwa Jacob Oulanya bwegubadde gukomezebwawo ku kisaawe Entebbe,abakulu mu government abakulembeddwamu omumyuka w’omukulembeze w’eggwanga Jessica Alupo, sipiika wa parliament Anita Among, Ssabalamuzi w’eggwanga Alphonse Owinyi Dollo, omumyuka wa sipiiika Thomas Tayebwa, omumyuka wa president eyawummula Edward Kiwanuka ssekandi, ba minister n’ababaka ba parliament babaddeyo era abamu kubbo boozeza ku mmunye wamu naaboluganda lwe.
Gutuusiddwa mu kibangirizi ky’ekisaaawe ky’ennyonyi Entebbe ewatuukira abakungu, ekimanyiddwanga ki VVIP.
Abakulu mu police y’eggwanga bebagusitudde okugukwasa aba A-Plus Funeral Management.
Wabaddewo okusimba ennyiriri,mu babeby’okwerinda n’abakulu mu government, olwo omubiri negutambuzibwa ku kiwempe ekimyufu okugyayo ekitiibwa omugenzi kyabadde eweebwa mu ggwanga lino.
Ennyimba z’obuwangwa ezab’Acholi nebivuga ebyenjawulo ebigyayo ekifanaanyi kyokukungubaga zikoolobezeddwa.
Jacob L’Okoli Oulanya mu bitiibwa by’eggwanga abadde nnamba sattu, kubanga yabadde sipiika wa parliament, songa mu kibiina kya NRM ekiri mu buyinza,abadde mumyuka wa ssentebe w’ekibiina mu bukiika kkono bw’eggwanga
Oulanyah yafa nga 20 march,2022 mu kibuga Seattle ekya United States of America,gyeyali atwaliddwa okujanjabibwa.
Jacob Oulanyah yaliko omumyuka wa sipiika okumala emyaka kkumi,okuva nga 2011 okutuuka 2021.
Nga 24.May 2021 lweyalondebwa ku bwa sipiika bwa parliament,wabula yafuna obukosefu era entuula z’akubirizza nga sipiika zibalirwa ku ngalo,okutuusa mukama lweyamujjuludde.
JAcob Oulanyah ye sipiika asoose okufiira mu ntebe okuva mu 1962 Uganda lweyafuna obwetwaze.
Okuva ku kisaawe e Ntebe omubiri gwa Oulanyah gukwasiddwa kampuni ya A-plus.
Okusinziira ku minister w’ensonga za president era ssentebe w’enteekateeka z’okuziika minister Milly Babalanda,omugenzi wakugibwa mu maka ga A-plus ku sunday atwalibwe mu maka ge e Muyenga
Wakusulayo okutuuka ku lwokubiri lwanaggibwayo atwalibwe mu parliament okumukungubagira.
Wakusuzibwa mu parliament gyanagibwa ku lw’okusatu atwalibwe mu kisaawe e Kololo, awategekeddwa emikolo gy’eggwamga egy’okumukungubagira n’okumusabira.
Olunagibwa e Kololo wakussibwa ku nnyonyi atwalibwe e Lubogi mu district ye Omoro ku butaka.
Olwo ku lwokutaano nga 08 April,2022 aziikibwe.
Olunaku lw’okutaano kwagenda okuziikibwa,government yalulangiridde lunaku lwakuwummula mu ggwanga lyonna.


text:
Abaddu ba Allah abayisiraamu okwetoloola ensi yonna,olwaleero batandise okusiiba omwezi omutukuvu ogwa Ramadhan,okujjuza empagi ey’okuna okuzimbiddwa obuyisiraamu.
Abasiramu ekisiibo bakitandise n’okulya ddaaku obudde nga bukya, bakusiibulukuka ng’e enjuba egoloobye.
Sheikh Abdul Hafiizi Walusimbi director wa Sharia e Kibuli, annyonyodde nti Okusiiba omwezi gwa Ramadhan yeemu ku mpagi 5 okuzimbiddwa obusiramu.
Empagi endala kuliko okukkirizza Allah nómubakawe Muhammad Swalalahu-Aleyihi Wassalama.
Okusaala esswala 5 buli lunaku.
Okutoola zakah mu maali yo.
N’okulamaga e Mecca okukola Hijja.


text:
Ssenkulu (Executive Director) wa Kampala omujja Munna mateeka Dorothy Kisaka olwaleero akyaliddeko Omuloodi Erias Lukwago. Kisaka ngayita ku mutimbagano, agambye nti ensisinkana eno ebadde yamugaso nnyo olw’emboozi ku by’okulembeze ne nkulakulana y’Ekibuga Kampala jebabadde nayo.
Kisaka ayongeddeko nti oluvannyuma lwokwogeraganya, Omuloodi ate nga Munna mateeka amulambuzizza ekifo ekijjudde ebibumbe era mukakafu nti ekifo kino kisobola okukumibwa okusobola okukuuma ebyafaayo bye ggwanga.
Kisaka yafuliibwa Ssenkulu we kibuga Kampala mubutongole ku nkomerero ya July oluvannyuma lwokulondebwa omukulembeze w’eggwanga Yoweri Kaguta Museveni.
Ebifanaanyi bya KCCA.


text:
Abaruumi
Essuula 9
Njogera amazima mu Kristo sirimba, omwoyo gwange nga guntegeereza mu Mwoyo Omutuukuvu,
2 nga nnina ennaku nnyingi n'okulumwa okutamala mu mutima gwange.
3 Kubanga nandyagadde nze mwene okukolimirwa Kristo olwa baganda bange, ab'ekika kyange mu mubiri:
4 be Baisiraeri abaweebwa okufuuka abaana, n'ekitiibwa, n'endagaano, n'okuteekerwa amateeka, n'okuweerezanga Katonda, n'ebyasuubizibwa;
5 abalina bajjajja abo, era omwava Kristo mu mubiri, afuga byonna, Katonda atenderezebwa emirembe gyonna. Amiina.
6 Naye si kubanga ekigambo kya Katonda kyavaawo. Kubanga abava mu Isiraeri, si be Baisiraeri bonna:
7 so si kubanga lye zzadde lya Ibulayimu, kyebava babeera abaana bonna: naye, mu Isaaka ezzadde lyo mwe linaayitirwanga.
8 Kwe kugamba nti abaana ab'omubiri, abo si be baana ba Katonda; naye abaana b'okusuubiza be babalibwa okuba ezzadde.
9 Kubanga ekigambo kino kye ky'okusuubiza, nti Ng'ebiro ebyo bwe biri ndijja, ne Saala aliba n'omwana.
10 Naye si ekyo kyokka; era naye ne Lebbeeka bwe yalina olubuto olw'omu, Isaaka jjajjaffe
11 kubanga nga tebannazaalibwa, so nga tebannakola kirungi oba kibi, okuteesa kwa Katonda mu kulonda kulyoke kunywere, si lwa bikolwa, wabula ku bw'oyo ayita,
12 n'agambibwa nti Omukulu aliba muddu wa muto.
13 Nga bwe kyawandiikibwa nti Yakobo nnamwagala, naye Essawu nnamukyawa.
14 Kale tunaayogera tutya? Obutali butuukirivu buli eri Katonda? Kitalo.
15 Kubanga agamba Musa nti Ndisaasira gwe ndisaasira, gwe ndikwatirwa ekisa gwe ndikwatirwa ekisa.
16 Kale bwe kityo si ky'oyo ayagala newakubadde addukana, wabula kya Katonda asaasira.
17 Kubanga ebyawandiikibwa bigamba Falaawo nti Kyennava nkuyimiriza, ndyoke njoleseze amaanyi gange mu ggwe, era erinnya lyange liryoke libuulirwe mu nsi zonna.
18 Kale bwe kityo asaasira gw'ayagala okusaasira, era akakanyaza gw'ayagala okukakanyaza.
19 Kale onoŋŋamba nti Kiki ekimunenyesa nate? Kubanga ani aziyiza by'ayagala?
20 Naye ekisinga, ggwe omuntu, ggwe ani awakana ne Katonda? Ekibumbe kirigamba eyakibumba nti Kiki ekyakunkoza bw'oti?
21 Oba omubumbi talina buyinza ku bbumba, mu kitole kimu okukola ekibya kimu eky'ekitiibwa, n'ekirala eky'ensonyi?
22 Kiki, oba nga Katonda bwe yayagala okulaga obusungu bwe, n'okumanyisa obuyinza bwe, yagumiikiriza n'okulindirira ennyo ebibya eby'obusungu ebyateekerwateekerwa okuzikirira:
23 alyoke amanyise obugagga obw'ekitiibwa kye ku bibya eby'okusaasirwa, bye yateekerateekera edda ekitiibwa,
24 ye ffe, n'okuyita be yayita, si mu Bayudaaya bokka, era naye ne mu b'amawanga?
25 Era nga bw'ayogera mu Koseya nti Ndibayita abantu bange, abatali bantu bange; Era ataayagalwa, ayagaliddwa.
26 Awo mu kifo kye baagambirwamu nti Mmwe temuli bantu bange, Mwe baliyitirwa abaana ba Katonda omulamu.
27 Era Isaaya ayogerera waggulu ebya Isiraeri nti Omuwendo gw'abaana ba Isiraeri oba guliba ng'omusenyu gw'ennyanja, ekitundu ekirisigalawo kye kirirokoka:
28 kubanga Mukama alikola ekigambo kye ku nsi, ng'akituukiriza era ng'akisalako.
29 Era nga Isaaya bwe yasooka okwogera nti Singa Mukama Ow'eggye teyatulekerawo zzadde, Twandifuuse nga Sodomu, era twandifaanayizibbwa nga Ggomola.
30 Kale tunaayogera tutya? Nti ab'amawanga, abataagobereranga butuukirivu, baatuuka ku butuukivu, bwe butuukirivu obuva mu kukkiriza;
31 naye Isiraeri, mu kugobereranga amateeka ag'obutuukirivu, teyatuuka ku mateeka gali.
32 Lwaki? Kubanga tebaabugobereranga nga bayima mu kukkiriza, wabula nga mu bikolwa. Beesittala ku jjinja eryo eryesittalwako:
33 nga bwe kyawandiikibwa nti Laba, nteeka mu Sayuuni ejjinja eryesittalwako n'olwazi olugwisa: Era akkiriza oyo talikwasibwa nsonyi.


text:
Abakyala ba Buganda okuva mu masaza 4, Kyadondo, Busiro, Kyaggwe ne Kabula bakiise embuga mu nkola eya Luwalo Lwange nebagula satifikeeti za bukadde 12 mu emitwalo 33 (12,330,000/=) okuwagira emirimu egikolebwa obwakabaka.
Omumyuka wómukubiriza wólukiiko lwa Buganda Owek Ahmed Lwasa yatikudde abakyala oluwalo luno, ku mukolo ogubadde mu Bulange e Mengo.
Essaza Kyadondo liguze satifikeeti ya bukadde 4,068,000/-, Busiro baleese obukadde 4,090,000/- , Kyaggwe obukadde 3,042, 000/- Kabula emitwalo 73 nabantu abalala sekinoomu nebagula ezabwe.
Owek Ahmed Lwasa asabye abakyala ba Buganda okwongera amaanyi mu kujjumbira enteekateeka zonna ezénkulakulana eziretebwa obwakabaka, omuli okwenyigira mu bibiina byenkulakulana, okuweerera abaana nébirala ate nabasaba nókukwata ku miti emito okubagaziza ennono n’obuwangwa.
Minister omubeezi owa government ezébitundu Owek Joseph Kawuki, asabye abakyala okulwana okutebenkeza amaka gabwe,naddala okwongera amanyi mukugunjula abaana.
Abamu ku bakulembeze ba bakyala abakiise embuga okubadde Nakatu Easter okuva e Kyaggwe ne Najjeero Resty okuva e Kabula,babuulidde Katikkiro nti abakyala bongedde amaanyi munteekateeka zókwerwanako okusitula embeera zabwe,newankubadde era bakyalina okusoomozebwa.
Ku lwábaami b’amasaza, omwami wéssaza Kyadondo Kaggo Agnes Nakibirige Ssempa, yebaziza abakyala bano okubeera ekyókulabirako eri abakyala abalala,n’abasaba obutaddiriza mu nteekateeka eno nti kuba ya nnono.


text:
Pulezidenti Yoweri Kaguta Museveni; “Teri akirizibwa kuzimba oba kugula ttaka mu ‘Road Reserve’ oba olutobazi. Ssente zo zijja kufiira bwereere ate tetujja kuliyirira.
Ebyapa byo bijja kusazibwamu. Okutaataganya entobazi obeera oyonoona butonde bwansi, n’okulimiramu omuceere nakyo kirina okukoma.
Njakufuna obudde nzijje mu Buvanjuba bwa Yuganda twogere kukyokulimira omuceere mu ntobazi. Lwakiri olundiramu eby’enyanja kuba bireete ssente zezimu ate nga okuuma n’entobazi n’okukozesa omuddo gwomuntobazi okubikka ennimiro zammwe.”
Share.


text:
Omusango Gw'amafuta Gubizadde
Ababaka ba palaamenti abeegattira mu kisinde kyebayiise “NRM Members of Parliament Thinktank” basabye sipika wa Palamenti Rebecca Kadaga ateekewo akakiiko ak’enjawulo kanoonyereze ku kyebayise munyago gw’obuwumbi omusanvu obwagabanyizibwa abakungu ba gavumenti 42 abaali mu musango gwa Gavt ya Uganda ne kampuni y’amafuta eya Tullow.
Ababaka bano baagala era okumanya lwaki ekitongole ekiwooza musolo ekya URA kyasasudde abantu bano omusimbi ogwo gwonna ate nga waliwo bangi abakoledde eggwanga lino ebirungi ne batabaako kyebafuna.


text: Abantu ba Ssaabasajja e Kabula, basonze ensimbi obukadde 35 mu buliwo okuyambako ku mulimu gw’okuddaabiriza embuga y’essaza.Ssentebe w’olukiiko oluzimbi era yali omumyuuka w’owessaza Lumaama eyawummula Owek. Vicent Mayega, agambye nti Covid 19 newakubadde yabataataaganya naye balina webatuuse ku mulimo ogwokudabirizza embuga ye Ssaza Kabula.Omwami wa Kabaka Ow’essaza Kabula Lumaama David Luyimbaazi Kiyingi, asabye bannaKabula okwongera okubakwasizaako mu nteekateeka z’okuddaabirizza essaza.Bino bibadde ku mukolo Lumaama n’omumyukawe kwebajagulizza okuweza emyaka ebiri mu buweereza, era omubaka omukyala ow’e Lyantonde Kemirembe Kyaka yeebazizza Obwakabaka olw’omutima omugatta omutali busosoze.


text:
Government egambye nti terina ssente zakugulira ba ssentebe ba district mmotoka ezokubayambako okuddukanya emirimu, wadde nga yali yazibasuubiza.
Ba ssentebe ba district mu kibiina ekya Uganda Local Government Association, (ULGA), bazze beemulugunyiza ministry ya government ezeebitundu, nti ebasuuliridde.
Ba ssentebe bagamba nti bebatuusa obuweereza obutereevu mu bantu, okusinga nábabaka ba parliament abawebwa emmotoka némisaala emisava, saako ba RDC , wabula bbo ba ssentebe tebafiiriddwako, ekibalemesezza okukola emirimu obulungi.
Minister omubeezi owa government ezeebitundu, Victoria Rusoke Busingye, abadde ku Imperial Royale Hotel nátegeeza ba ssentebe ba district nti ebyókubawa emmotoka empya babyerabire kubanga government terina nsimbi.
Minister abadde ku mukolo ekitongole kya kalondoozi wa government kwasisinkaniddemu abakulembeze ba government zeebitundu, okubasomesa ku bulabe obwokulya enguzi.
Minister Rusoke mu ngeri yeemu agambye nti abakulembeze ba government ezeebitundu basaale mu kulya enguzi, nga waliwo nabawandiikidde ministry eno nga basaba abakungu abamu babakyuse olwokubalemesa enguzi.
Kalondoozi wa government Betty Olive Namisango Kamya Turyomwe, agambye nti bakyalina okusoomozebwa kwókulwanyisa enguzi mu bakungu ba government, nti kubanga bangi basanyaawo obujulizi.
Alipoota ya kalondoozi wa gavumenti eraze nti Uganda, efiirwa obuwumbi obusoba mu 20 buli mwaka mu nguzi.
Ebitongole okuli eky’obutonde bwensi, n’ebyemisolo, ebyóbulamu nébyenjiriza byebisinze okunokolwayo mu nguzi, saako abantu okwebulankanya ku mirimu mu bitongole bya government byonna.


text:
Emirambo ena jegyakajjibwa mu bifunfugu bya kalina,egudde enkya ya leero ku ssaawa ng’emu mu bitundu bye Ndejje Lufuka Makindye Ssaabagabo.
Kuliko egy’abaana abato ebiri n’abasajja babiri, waliwo n’abakoseddwa baddusiddwa mu malwaliro.
Emirambo egyakagibwayo gigiddwa mu nnyumba ezibadde okumpi nekalina eno zegwiridde.
Omuwendo gw’abantu omutuufu abakafiiramu tegunnamanyika, abantu ba bulijjo ne police bakyagenda mu maaso n’okuyiikuula ewagudde kalina wennyini,okulaba oba nga mubaddemu abazimbi.
Okusoomoozebwa okukyaliwo nti bakozesa mikono tebalina mmotoka ziwetiiye.
Police y’abazinnyamooto nayo erinawo mmotoka ezikiza muliro yokka.